PA  6142 
•  Z6  B5 

Copy    1 


m 


m 


SUBH 


■B 


mt 


HH 


W 


■ 


m 


vm 


%k 


■I 


i^ 


'.><P>'»; 


H 


SÉCO 


■ 


■ 


BglÌÌ£ 
Sii 


m 


■ 


rara 


PP  6142 
.Z6  B5 
Copy   1 


UE 


H1ATVS  VI  ATQVE  VSV  APVD  POETAS  EPICOS 
Oli  AVGVSTI AETATE  FLORVERM. 


DISSERTATIO  INAVGVRAL1S 


QVAM 


AD  SVMMAS  IN  PHILOSOPHIA  HONORES 


AB  AMPLISSIMO  PHILOSOPHOKYM  OKDINE  LIPSIENSI 


RITE   IMPETRAXDOS 


EDMVNDVS  HVGO  BIELING 


BEROLINENSIS. 


£ 


BEEOLINI 

PARENTIBVS  CARISSIMIS 


SACRVM. 


DE  HIATUS  VI  ATQUE  USU  APUD  POETAS  EPI- 
COS,  QUI  AUGUSTI  AETATE  FLORUERUNT. 


Uè  hiatu  scripturis  videndum  nobis  erit,  quae  sit 
huius  vocis  significatio.  Et  inveniuntur  quidem  verba 
Mandi,  hiascendi,  hiscendi  atque  hiatus  et  hiulci,  e  qui- 
bus  neque  hiascendi,  neque  hiscendi  signifìcationi  ratio 
ulla  cum  grammatica  vel  metrica  arte  intercedit,  pri- 
mum  de  oscitantibus  usurpatae,  ut  Graecorum  voces 
cognatae  /otVo)  et  ^ao/ta,-  deinde  alia  his  vocibus  sub- 
iecta  est  vis  latius  ea  quidem  patens,  qua  corpora  so- 
lida findi  vel  discedere  in  partes  vel  rimas  agere  signi- 
ficantur;  denique  in  oratione  hiatus  nec  minus  hio  et 
hiulcus  dicuntur,  cum  plures  vocales  concurrunt,  quas 
proferentes  labra  diducimus  apertumque  os  diutius  ma- 
net;  neque  tantum  apud  recentioris  aetatis  grammaticos, 
sed  iam  apud  Ciceronem  et  Quinctilianum  hac  signifi- 
catione  inveniuntur  illae  voces.  Possunt  autem  vocales 
variis  modis  concurrere,  aut  in  eadem  voce,  aut  ita,  ut 
altera  in  fine  vocabuli,  altera  initio  vocis  subsequentis 
posita  sit.  Statuendum  igitur  nobis  erit,  utram  hiatus 
vis  ad  utrumque  pertineat  concursum  necne. 

Et  recentiores  quidem  grammatici  saepissime  etiam 
vocalium   in   eadem  voce  concursum  hiatum  appellave- 


runt.  Ita  Schneiderus1)  separatim  hiatum  in  voce  et 
hiatum  inter  voees  factum  perscribit.  Neque  aliter  Krue- 
gerus  hiatum  explicat2).  Billrothius3)  quoque  vocalium 
in  eadem  voce  concursum  aliquoties  hiatum  appellat, 
etsi  passim  aliis  ad  eum  significandum  vocibus  utitur, 
contra  illum,  qui  fit  inter  voces  semper  hiatum  appel- 
lat. Neque  Zumptius4)  sibi  constat;  hiatum  enim  dicit 
concursum  vocalium,  quarum  in  alteram  vox  aliqua  de- 
sinit,  altera  incipit  quod  subsequitur  vocabulum;  sed 
aliis  locis  etiam  hiatus  nominatur,  ubi  de  altero  ilio 
vocalium  concursu  agitur.  Et  hunc  et  illum  vocalium 
concursum  Madvigius5)  hiatum  esse  censet,  sed  praeci- 
puum  esse  hiatum,  qui  inter  voces  fiat. 

Et  sane,  si  tantummodo  linguae  formationem  tracta- 
verimus,  nos  fugere  non  poterit,  nihil  interesse  inter 
utrumque  casum;  uterque  igitur  hiatus  erit  vocandus6). 


*)  Konr.  Leop.  Schneider,  ausf.  Gramm.  der  lat.  Spr.  Berlin  1819. 
I.  1.  p.  113  sq.  :  «Hiatus  heifst  das  Zusammentreffen  zweier  zu  zwei 
verschiedenen  Sylben  gehò'rigen  Vocale,  gleichviel  ob  in  einem  oder 
zweien  Wortern,  z.  B.  vitreus,  ille  ego  «  sq. 

2)  Kriiger,  Gramm.  der  lat.  Spr.  umg.  v.  Grotefend.  Hannover  1842. 
§  18:  «Das  Zusammentreffen  zweier  Vocale  am  Schlusse  des  einen  und 
am  Anfang  der  aoderen  Silbe  heifst  Hiatus  (Gesperr).« 

3)  G.  Billroth,  lat.  Schulgr.  bes  v.  Fr.  Ellendt.   Leipz.  1838.  §  12. 

4)  C.  G.  Zumpt,  lat.  Gramm.    Berlin  1850.  §§  8—11. 

5)  J.  N.  Madvig,  lat.  Sprachl.  f.  Schulen.  Braunschweig  1857.  §  6: 
»Wenn  zwei  aufeinanderfolgende  Vocale  getrennt  oder  deutlich  ausge- 
sprochen  werden  sollen,  so  entsteht  eine  gewisse  Stockung  (hiatus, 
Kluft)  in  der  Aussprache,  besonders,  wenn  der  eine  Vocal  ein  Wort 
schliefst  und  der  andere  eins  anfangt«. 

6)  Cf.  Arist.  Vossii  II,  13  et  Wasium  de  sen.  e.  11,  qui  positionem 
vocalium  eum  appellant. 


Quod  confirmatur  crebris  elisionibus x)  ;  nam  ut  e 
fructuibus  prorsus  obsoleto  fìt  fructibus,  ita  ne  unquam 
in  nunquam,  venum  eo  in  veneo  coalescit,  quae  elisio 
inter  voces  dicenda  est;  et  contractionibus  (audisti  prò 
audivisti;  desse  prò  deesse;  mi  prò  mihi;  praebeo  prò 
praehibeo2)). 

Hiatum  igitur  etiam  in  voce  esse  videmus  et  Lati- 
nos  saepe  in  eo  offensos  elisionem  adhibuisse.  Tamen 
neque  aeque  severa  eum  evitandi  lex  exstitit  atque  al- 
terum  hiatum,  et  si  ad  numerum  modo  exemplorum 
spectaveris,  vix  ullam  legem  esse,  audisti,  desse,  simi- 
lia  in  exceptionum  numero  habenda  esse  putes;  sexcen- 
ties  enim  talis  hiatus  intactus  manet,  semel  atque  ite- 
rum  evitatur.  Memineris  modo  velim  tot  vocum  termi- 
nationis  ias  earumque  casuum  obliquorum,  tot  verborum 
temporis  perfecti  in  ui3j  desinentium ,  formarum  evo- 
luisse, Orpheiis,  similium,  quae  prò  vulgatis  evolvisse, 
Orpheus  apud  poetas  inveniuntur. 

At  consulto  scriptores  et  eo  maiore  opera,  quo  di- 
ligentius  artis,  quae  dat  certam  viam  rationesque  fa- 
ciendi,  praecepta  sequebantur,  ne  vocales  in  fine  vocis 
initioque  subsequentis  concurrerent ,  enitebantur.  Quod 
non  solum  de  poetis  sed  etiam  de  iis  scriptoribus,  qui 
soluta  oratione   utebantur,    constat.     Cicero    enim   Or, 


1)  Vel  potius  episynaloepbis.    Cf.  Schneiderum  1.  1.  p.  113. 

2)  Cf.  Schneiderum  1.1.  p.  114  sq.  p.  129. 

3)  Etiam  apud  poetas  i  et  u  tantummodo  consonantium  vim  assu- 
munt,  ut  syllaba  praecedens  posilione  longa  esse  possit,  non  ut  hiatus 
evitetur  (cf.  ar/ete,  tenyis).  Neque  synizesis  velut  deinde  ad  hiatum 
evitandum  admittitur. 

cap.  XLTIII.  §  150:  „Ut  in  legendo",  ait,  „oculus,  sic 
animus  in  dicendo  prospiciet,  quid  sequatur,  ne  extre- 
morum  verborum  cum  insequentibus  primis  concursus 
aut  hiulcas  voces  efficiat,  aut  asperas.  Quamvis  enim 
suaves  gravesque  sententiae,  tamen  si  inconditis  verbis 
efferuntur,  offendent  aures  ;  quarum  est  iudicium  super- 
bissimum.  Quod  quidem  Latina  lingua  sic  observat, 
nemo  ut  tam  rusticus  sit,  qui  vocales  nolit  coniun- 
gere  ". 

Quae  Ciceronis  verba  ad  hiatum  qui  fit  inter  voces 
(„hiulcus")  et  elisiones  („vocales  coniungere")  pertinent. 
Oratores  enim  Latini  etsi  versus  effugiebant ,  tamen 
summo  opere  aeque  ac  poetae  id  laborabant,  ut  quam 
ornatissimum  et  elegantissimum  dicendi  et  scribendi 
genus  efficerent  omnesque  orationis  salebras  evitarent; 
inter  quas  etiam  hiatum  numerandum  esse  et  loco  su- 
pra  laudato  et  nonnullis  aliis  Cicero  dilucide  explicavit1). 
Sed  his  omnibus  locis  agitur  de  verbis  eleganter  et  com- 
positis  et  collocatis,  non  de  verbis  ipsis  et  de  vocalibus 
in  iis  concurrentibus  ;  qui  tam  diligenter  evitandus  est 
hiatus,  is  est,  qui  fit  inter  voces.  Quod  et  Ciceronis 
verbis  et  hiatus  exemplis,  quae  praecipue  e  poetarum 
libris  attulit2)  ita  clarum  fit,  ut  iam  dubium  esse  non 
possit. 


i)  Cf.  Cic.  1.1.  cap.XLV.  §  152;  cap.  XXXIII.  §  77.  De  Oratore 
cap.  XLIII.  §  171.  —  Auct.  ad  Herenn.  cap.  12.  §  18  similiter  ac  Cicero 
de  hiatu  iudicat. 

2)  Cf.  Or.  cap.  XLV.  §  152:  Vos  qui  accolitis  Histrum  fluvium 
atque  algidam  (Naevius).  Scipio  invicte  (Ennius).  Hoc  motu  radiantis 
Etesiae  in  vada  ponti  (Cicero).  —  Adde  Auct.  ad  Herenn.  cap.  12. 
§  18:  Baccae  aeneae  amoenissimae  impendebant. 


Neque  Quinctilianus  loco  institutionis  oratoriae1)  gra- 
vissimo ad  explicandum ,  quae  eius  de  hiatu  sententia 
fuerit,  nisi  de  eo  vocalium  concursu  disputat,  qui  dua- 
bus  voci  bus  efficitur. 

Adde  quod  etiara  Gellius,  quotiescunque  hiatum  at- 
tingit  et  vocalium  extremarum  cum  primis  concursus 
intellegit,  et  exempla  Ciceronis  Quinctilianique  siraillima 
affert2). 

Et  posterioris  aetatis  grammatici,  Charisius,  Dio- 
medes,  Valerius  Probus,  Victorinus,  Priscianus,  alii  hac 
in  re  videntur  consentire3). 

Nec  minus  recentioris  aetatis  homines  et  Graecis 
literis  et  Latinis  docti,  grammatici,  metrici,  veterum 
scriptorura  interpretes,  cum  simpliciter  de  hiatu  loquun- 
tur,  vocalium  intellegunt  extremarum  et  primarum  con- 
cursum.  Neque  testimonia  afferre  oportet;  modo  Bentlei 
ad  Horatiura,  Marklandi  ad  Stati  Silvas,  Lachmanni  ad 
Lucretiam  commentarios,  Godofredi  Hermanni  scripta 
metrica  evolvas. 

Praeterea  hiatum  inter  voces  factum  in  metrica  in- 
tellegendum  esse,  inde  apparet,  quod  fere  unusquisque 


*)  Quinci.  Inst.  Or.  IX.  4.  §  33.  LoDgius  est  caput  illud  quam  quod 
hoc  loco  adscribam.  —  Quinctiliani  autem  sententia  nititur  Ciceronis, 
quae  supra  laudavimus,  verbis;  hiatus  exemplum  affert:  Pulchra  ora- 
tione  acta  omnino  iactare. 

2)  Cf.  Geli.  N.  A.  VI.  (VII.)  20.  Vesuvo  ora  (Vergilius).  Ebriosa 
acina  ebriosioris  (Catullus).    Actav  ctvw  w&eoxf  non  kóffov  (Homerus). 

3)  Cf.  C.  Jul.  Victor,  ad  p.  252  Cic.  ed.  Orelli.  —  Marcianus  Capella 
ed.  H.  Grotius.  L.  B.  1599.  p.  167.  —  Marius  Victorinus  ed.  Putsch, 
p.  2467.  —  Scriptores  rei  metricae  ed.  Gaisford  p.  23/4.  ap.  Putsch, 
p.  2509/11. 

versus  synaloephe  facta  ostendit,  poetam  summopere 
studiasse,  ut  ne  discederet  ab  illa  linguae  Latinae  lege, 
qua  hiatus  fieri  vetaretur. 

Hiatum  igitur  dicimus  eoncursum  duarum  vocalium, 
quarum  altera  extrema  vocis  alicuius,  altera  prima  in- 
sequentis  est. 

Ne  tum  quidem  hiatum  intellegendum  esse  cense- 
mus,  cum  duarum  vocum  prior  duas  in  fine  exhibet 
vocales,  et  initio  posterioris  verbi  vocalis  posita  est, 
quae  cum  extrema  prioris  vocali  synaloephe  coniun- 
gatur,  velut  in  Vergiliano:  „accipio  adgnoscoque  libens" 
Aen.  Vili.  155.  Coagmentantur  enim  voces  synaloephe 
et  quasi  coalescunt,  ut  e  duabus  paene  una  efficiatur. 

Iam  hiatum  qui  fit  inter  voces  tractaturi  omittemus 
etiam  illum,  qui  inter  finem  versus  et  initium  sequentis 
exsistit,  in  quo  Gellius  loco  supra  laudato  versatur; 
non  enim  perquirendum  nobis  proposuimus,  quid  de 
versuum  inter  se  coniunctione  vel  laxiore  vel  artiore 
sentiendum  sit;  quod  bene  iis  relinquemus,  qui  versum 
hypermetrum,  vel  synaloephen  inter  versus  factam  tra- 
ctandi  partes  susceperint. 

Ab  inferioris  autem  aetatis  grammaticis,  Charisio, 
Diomede,  Prisciano,  Mario  Victorino ,  C.  Iulio  Victore, 
aliis  praeter  nomina  et  exempla  quaedam  praecipue  e 
poetis  repetita  de  hiatu  vix  quidquam  allatum  est;  ne- 
que  quae  illi  disputaverunt  ad  hiatus  naturam  perspi- 
ciendam,  neque  ad  probe  cognoscendum,  quid  intersit 
inter  eius  usum  apud  remotiorum  et  propinquiorum 
temporum  scriptores  sufficiunt.  Auxilia  igitur  e  car- 
minibus  ipsis,  in  quibus  hiatus  exempla  legentibus  fere 

occurrunt,  et  ex  hominum  doctorum  commentationibus, 
qui  a  Bentleio  profecti  post  Godofredum  Hermannum 
hanc  rem  attigerunt,  petamus  necesse  est;  atque  eo  fa- 
cilius  rem  perficere  poterimus  et  absolvere,  quo  angu- 
stioribus  eam  fìnibus  circumscripserimus.  Itaque  cum 
ipsa  poetarum  scripta  perlegerimus  et  pertractaverimus, 
e  magna  copia  poetarum,  qui  Augusti  aetate  tìoruerunt, 
eos  elegimus,  qui  hexametro  heroico  ita  usi  sunt,  ut 
idem  versus  nullo  alio  versu  interiecto  continuetur,  quod 
Graeco  vocabulo  xaxà  <ni%ov  vocare  solemus;  horum 
poetarum  ea  carmina  elegimus,  de  quorum  origine  non 
dubitatur,  P.Vergili  Maronis  Bucolicon,  Georgicon,  Aenei- 
dos  libros;  P.  Ovidi  Nasonis  Metamorphoses;  Q.  Horati 
Flacci  Satiras  et  Epistulas,  in  quo  numero  librum  de 
Arte  Poetica  comprehensum  velim. 

Qui  poetae  ut  aetate  medii  inter  horridulos  illos 
priscae  Latinitatis  auctores  et  qui  imminuta  iam  lin- 
guae  dignitate  scripserunt,  ita  quod  ad  hiatum  attinet, 
media  quasi  statione  positi  videntur.  Prima  enim  car- 
mina Latina  aspera  illa  et  Saturnio  numero  adstricta 
et  alias  licentias  et  hiatum  saepissime  exhibebant.  Quae 
autem  secuta  est  aetas,  ea  cum  ad  Graecorum  modum 
formari  coepisset  omniaque  ad  artem  et  regulam  re- 
vocasset,  poetae  etiam  hiatum,  quamvis  apud  Graecos 
inveniretur  non  raro,  in  licentiarum  numero  esse  cen- 
suerunt.  Ita  iam  apud  Plautum  hiatus,  etsi  frequentior 
quam  apud  posteriores  poetas,  tamen  certis  regulis 
circumscriptus   est1);  nam   admittitur  in   pausa  oratio- 


l)  Cf.  Ritschl,  Plaut.  tom.  I.  (Prolegg.)  cap.  XIV.  p.  187.  sq. 

nis1)  aut  certis  quibusdam  post  monosyllabas  in  longam 
vocalem  vel  in  m  desinentes2).  Artis  autem  poeticae 
studium  Graecorumque  exeraplorum  imitatio  poetas,  qui 
Augusti  temporibus  floruerunt,  pernio vit,  ut  ad  novas 
normas  orationem  dirigerent,  parci  laudatores  temporis 
acti  omnia  eicerent,  quae  vel  a  spera  vel  minus  iucunda 
sibi  viderentur,  multis  nominibus  severiores  quam  Graeci 
ipsi  fierent.  Ita  hiatus  apud  eos  invenitur,  sed  rarius, 
neque  omnibus  in  versus  sedibus,  neque  nisi  aliis  legibus 
non  vetantibus;  synaloephe  autem  multum  ad  eum  evi- 
tandum  ponderis  habet  et  frequentissima  est,  quamquam 
ita  vocalis,  quae  in  fine  vocis  posita  est,  aut  mutari 
debuit  aut  evanescere3).  Qui  Augusti  tempora  secuti 
sunt  poetae  severiores  etiam ,  quam  Vergilius ,  Ovidius, 
Horatius,  quod  ingenii  vis  eos  defecit,  paene  solam  ver- 
suum  formam  respicientes,  hiatum  prorsus  evitaverunt, 
in  primis  epicorum  carminum  scriptores.  Poetae  igitur 
illi,  Vergilius,  Ovidius,  Horatius,  quasi  medio  loco  inter 
utramque  quam  descripsimus  aetatem  positi  sunt.  Qualis 
igitur  apud  hos  poetas  hiatus  inveniatur  quibusque  ter- 
minis  eius  usus  definiatur,  exquirere  nobis  proposuimus. 
Potest  autem  hiatus  aut  in  arsi  aut  in  thesi  versus 
exsistere,  et  vocalis,  in  quem  prior  vox  desinit,  natura 
aut  brevis  aut  longa  est.    Qua  ratione  utraque  cum  bi- 


x)  1.1.  p.  188:  »Consequitur  minus  offensionis  hiatum  ibi  habere, 
ubi  . . .  synaloepham  ipsius  vocis  pausa  aut  non  patiatur  fieri  aut  pa- 
tiatur  non  fieri  «. 

2)   Cf.  Ritschl.  1. 1. 

s)  Cf.  Kone,  Die  Sprache  der  ròm.  Epiker.  Miinster  1840  in.,  quam- 
vis  haud  raro  praepropero  ingenio  nimium  indulsisse  videatur. 

partita  efficiatur  divisio,  sequitur  ut  disputatio  universa 
in  quattuor  capita  distribuenda  sit.  Primum  enim  de 
hiatu  in  arsi  facto  praecedente  aut  longa  syllaba  aut 
brevi,  tum  de  hiatu  qui  in  thesi  exsistit  cum  syllaba 
praecedens  aut  producitur  aut  corripitur,  nobis  statuen- 
dum  erit. 


I.   DE  HIATU,  QUI  FIT  IN  ARSI. 

Qui  in  arsi  fit  hiatus,  is  multo  saepius  invenitur, 
quam  qui  in  thesi.  In  arsi  enim  ipsa  versus  natura 
nos  cogit  moram  facere  et  paulisper  spiritum  intermit- 
tere.  Quo  fit  ut  hiatus  minus  sentiatur,  cum  quasi  sub- 
stiterit  oratio;  similis  igitur  ratio  est  illius,  quam  in 
Plauto  a  viris  doctis  observatam  supra  notavimus  ;  atque 
cum  hiatu  in  arsi  facto  arsis  eo  nomine  comparali  po- 
test,  quod  huius  vi  syllaba  brevis  saepissime  producitur. 
Tamen  animadvertendum  est,  perraro  arsis  vi  syllabam 
brevem  productam  esse  et  eandem  hiatum  efficere  ;  sem- 
per  fere  vocalis  prioris  vocis  extrema  longa  est.  Cum 
autem  LXX  Vergili,  Ovidi,  Horati  locis  hiatum  in  arsi 
invenerimus,  in  tanta  exemplorum  copia  unus  tantum- 
modo  versus  isque  dubius  vocalem  prioris  vocis  extre- 
mam  exhibet  brevem;  duobus  locis  vocales  hiulcae  sunt 
e  numero  earum,  quae  cum  a  grammaticis  ancipites 
dicantur,  natura  longae  sunt  neque  locis  iilis  corripiun- 
tur;  itaque  non  dubitavimus,  illos  locos  in  vocalium 
longarum  tabulas  referre. 

1.  De  vocalibus  longis. 

Inveniuntur  in  arsi  hae  vocales  natura  longae  et 
quae  vocantur  diphthongi: 

a,  e,  ij  o,  ae,  eu,  ai, 
e  quibus,  si  exemplorum  frequentiam  spectaveris,  primo 
loco  o,   secundo  i,   tertio  ae  et  e  ponendum  est;   per- 
rara   ea  exempla  sunt,  quae  vel  a,  vel  eu,  vel  ai  in 
fine  vocis  prioris  exhibent. 

a)  De  vocali  o. 

Vocalis  o  ex  LXIX  locis,  quibus  longa  vocalis  in- 
venitur,  plus  quain  dimidiam  partem  in  suum  vertit 
usum;  invenitur  enim  XXXV  locis,  saepissime  in  arsi 
pedis  quinti  (quinquiesdecies),  deinde  primi  (septies), 
tum  tertii  (quinquies),  vel  quarti  (quinquies),  rarissime 
secundi  (ter). 

Atque  hiatus  his  locis  invenitur: 

a.    In  arsi  pedis  quinti: 
Tunc  ille  Aeneas,  quem  Dardanio  -  Anchisae.  Verg.  Aen.  1. 617. 
Antiquum  in  Buten.   Hic  Dardanio  -  Anchisae.   ib.  IX.  647. 
Nereidum  matri  et  Neptuno  -  Aegaeo.   ib.  III.  74. 
Haec  Helenum  cecinisse  penatigero  -  Aeneae.  Ov.  Met.  XV.  450. 
Servabat  senior,  qui  Parrhasio  -  Euandro.   Verg.  Aen.  XI.  31. 
Penelopesque  socer  cum  Parrhasio  -  Ancaeo.  Ov.  Met.  Vili.  315. 
Orgia  tradiderat  cum  Cecropio  -  Eumolpo.   ib.  XI.  93. 
Iactari  quos  cernis  in  Ionio  -  immenso,   ib.  UH.  535. 
Et  celer  Ismenos  cum  Phegiaco  -  Erymantho.   ib.  II.  244. 
Lamentis  gemituque  et  femineo  -  ululatu.  Verg.  Aen.  UH.  667. 
Evolat  infelix,  et,  femineo  -  ululatu.   ib.  IX.  477. 
Cumque  Pheretiade  et  Hyanteo  -  Iolao.    Ov.  Met.  Vili.  310. 
Amphion  Dircaeus  in  Actaeo  -  Aracyntho.  Verg.  Bue.  II.  24. 

Praeterea: 
Tonsori  Licino  commiserit.  0,  -  ego  laevus.   Hor.  Epl.  II.  3,  301. 
Flamina  amem  silvasque  inglorius.  0,  -  ubi  campi.  Verg.  Georg. 

IL  486. 

E  quibus  exemplis  quae  ultima  attulimus  duo,  mo- 
nosyllabis  efficiuntur  synaloephen  non  ferentibus;  se- 
quuntur  pyrrhichii  literis  e  vel  u  incipientes. 

Quae  cum  missa  fecerimus,  fieri  non  poterit,  quin 
videamus,  inter  cetera  omnia  summam  singulorum  cum 
singulis  intercedere  similitudinem,  neque  quemquam  fu- 
giet,  certae  cuiusdam  legis  normam  in  hoc  hiatu  ad- 
mittendo  secutos  esse  poetas. 

Voces  enim  omnes,  quarum  vocalis  extrema  non  eli- 
ditur,  aut  dativi  aut  ablativi  declinationis  secundae  sunt, 
et  sunt  longiores  utique,  Graecae  potissimum  voces. 
Atque  aut  choriambi  iis  efficiuntur  (bis  Dardanio,  bis 
Parrhasio,  Cecropio,  Ionio,  Phegiaco,  bis  femineo  ;  semel 
brevi  superaddita  syllaba:  penatigero),  aut  molossi  (Ne- 
ptuno,  Actaeo  ;  semel  brevi  superaddita  epitritus  primus  : 
Hyanteo).  Vox  autem  quae  subsequitur  versum  ea  qui- 
dem  terminans,  Graeca  origine  aut  longior  Latina  vox, 
aut  molossum  efficit  (bis  Anchisae,  Aegaeo,  Aeneae, 
Euandro,  Ancaeo,  Eumolpo,  immenso)  aut  ionicum  a 
minori  (Erymantho,  Iolao,  Aracyntho,  bis  ululatu).  Ver- 
sus igitur  plerique  spondiaci  sunt  (Vili). 

Praeterea  si  pentasyllabum  penatigero  exceperis  nun- 
quam  longiorem  illam  vocem  aut  Graecam  aut  Latinam 
monosyllaba  non  antecedit,  plerumque  longa  (ter  et,  ter 
cum,  semel  hic,  qui,  quem),  rarius  brevis  (bis  in,  se- 
mel et). 

Nec  silentio  praetermittendum  est,  quod  nonnulli 
versus  eadem  continent  vocabula;  nam  „Dardanio  An- 
chisae"  et  „femineo  ululatu"  bis  reperiuntur  apud  Ver- 
gilium  ipsum,  et  versus  exitu  „Parrhasio  Ancaeo"  Ovidius 
Vergili  illud  „Parrhasio  Euandro"  videtur  imitatus  esse1). 

Inter  utramque  autem  vocem  ne  virgula  quidem 
distinguendum  est,  siquidem  locis  quos  adscripsimus, 
omnibus  adiectivum  substantivum  suum  praecedit,  semel 
ordine  inverso  adiectivum  sequitur. 

Quod  ad  secundarum  vocum  primas  adtinet  vocales, 
principem  a  obtinet  locum  quod  quattuor  in  versibus 
exstat,  u  ter  observavimus,  ae>  i,  eu}  e  binis  inveniuntur 
exemplis.  Hoc  autem  conspectu  versus  duos  compre- 
hendimus,  quibus  vocales  u  et  e  post  monosyllabum  o 
positae  sunt. 

Poetae  autem  exemplorum  illorum  ita  veniunt  quasi 
in  partem,  ut  septem  Ovidi,  sex  Vergili  sint,  praeterea 
monosyllaborum  alterum  Vergilio,  alterum  Horatio  de- 
beatur. 

Scripturae  vero  diversitas,  quae  posset  efficere,  ut 
de  hiatu  dubitaremus,  adnotata  non  est2). 

/3.    In  arsi  pedis  primi: 
0  -  utinam  possem  populos  reparare  paternis.   Ov.  Met.  I.  363. 
0  -  utinam  a  nostro  secedere  corpore  possem.    ib.  III.  467. 


1)  Cf.  Ov.  Met.  XI.  17:  «Bacchei  ululatus*  eadem  versus  sede,  et 
ad  Ovidianum  «Hyanteo  Iolao«  Ov.  Met.  V.  312:  «Hyantea  Aganippe«, 
eadem  versus  sede,  ubi  Ovidius  se  ipse  imitatus  est.  —  Cf.  etiam  »  Pelio 
Ossam«  apud  Vergiiium  et  Ovidium  (Georg.  I.  281.  Met.  I.  155).  Ad 
»  Bacchei  ululatus«  et  «femineo  ululatu«  cf.  Hymn.  in  Ven.  19:  dV«- 
nQvatoi  i    òkokvyai,  eadem  versus  sede. 

2)  Cf.  quae  Wagner  et  0.  Ribbeck  adnotaverunt. 

0  -  utinam  primis  arsisses  ignibus  infans.   ib.  Vili.  501. 

0  -  et  de  Latia,  o  et  de  gente  Sabina,    ib.  XIIII.  832. 

0  -  ego,  quantum  egi  !  quam  vasta  potentia  nostra  est.  ib.  II.  520. 

0  -  ego,  si  liceat  mutato  nomine  iungi.    ib.  IX.  487. 

0  -  imitatores,  servum  pecus,  ut  mini  saepe.   Hor.  Epl.  1, 19, 19. 

Qui  versus  non  minus  quam  quos  supra  protulimus, 
inter  se  similes  sunt.  Monosyllaba  enim  vox,  quae  nec 
synaloephen  patitili*  et  verba  recitantem  paulum  insi- 
stere cogit,  interiectio  o,  ubique  initio  versus  posita  est; 
quater  particulae  indeclinabiles  (ter  utinam,  semel  et) 
sequuntur,  bis  pronomen  ego,  semel  in  versu  Horatiano, 
substantivum  ;  sex  reliqui  versus  Ovidi  sunt,  qui  huiusce- 
modi  hiatum  inprimis  adamasse  videtur;  ubique  syllabae 
breves  sequuntur  (ter  anapaestus,  bis  pyrrhichius,  semel 
pyrrhichius  cum  molosso),  semel  syllaba  brevis  positione 
locum  longae  obtinet;  ter  u,  ter  e,  semel  i  sequitur. 
Etiam  his  locis  varietas  lectionis  nihil  ad  hiatum  infir- 
mandum  valet1). 

y.    In  arsi  pedis  tertii: 
Ille  nienti  Hyllo,  -    animisque  immane  frementi.    Verg.  Aen. 

XII.  535. 
Antiqua  e  cedro  :  -  Italusque  paterque  Sabinus.    ib.  VII.  178. 
Inclusum  buxo,  -  aut  Oricia  terebintho.   ib.  X.  136. 
Submovet  Oceano,  -  et  si  quem  extenta  plagarum.    ib.  VII.  226. 
Fonte  Medusaeo  -  et  Hyantea  Aganippe.   Ov.  Met.  V.  312. 

Inter  pauca  haec  exempla,  quorum  unum  apud  Ovi- 
dium,  cetera  apud  Vergilium  reperimus,  manifesta  quae- 
dam  intercedit  similitudo.  Nam  quae  priora  sunt  verba, 
ea  vel  dativo  vel  ablativo  casu  posita  sunt.  Ac  tria  ex 
his  spondei  sunt  vocibus  Latinis  effecta.    Duo  vocabula 


l)    cf.  Rlerkel  et  interprr.  el  reco.  Hor. 

tetrasyllaba,  quorum  alterum  choriambus  est,  alterum 
epitritus  primus,  et  Graeco  ex  fonte  fluxerunt  et  cuui  iis 
exemplis,  quae  hiatum  in  arsi  pedis  quinti  exhibent, 
comparari  possunt.  Accedit  quod  versus:  „  Fonte  Me- 
dusaeo  et  Hyantea  Aganippe"  paene  totus  e  nominibus 
Graecis  propriis  constat  et  in  sede  quinta  hiatum  ex- 
hibet  „Hyantea  Aganippe";  quem  quis  non  videt  con- 
sulto repetitum  esse?  Neque  igitur  mirum  erit  quod 
non,  ut  in  quattuor  versibus  reliquis,  post  prius  verbum 
paulisper  subsistendum  atque  distinguendum  est.  Se- 
quuntur  vel  coniunctiones  monosyllabae:  aut,  et  (bis, 
semel  positione  longum),  vel  bisyllabae  voces  anapae- 
sticae,  quae  adiuncta  particula  „que"  paeonem  tertium 
efficiunt  :  animisque,  Italusque.  Yocales  hae  sequuntur  : 
e  (bis),  «;  i,  au. 

Neque  his  in  versibus  scripturae  ulla  diversitate 
hiatui  fides  detrahitur. 

d.   In  arsi  pedis  quarti: 

Et  bis  io,  Arethusa,  io,  -  Arethusa  vocavit.  Ov.  Met.  V.  625. 

Proroissam  eripui    genero;    -    arma  inpia  sumpsi.    Verg.  Aen. 

XII.  31. 

Maeonia  generose  domo:  -  ubi  pinguia  eulta.    ib.  X.  141. 

Posthabito  coluisse  Samo;  -  hie  illius  arma.   ib.  I.  16. 

Concilia  Elysiumque  colo;  -  huc  casta  Sibylla.   ib.  V.  735. 

Qui  loci,  praeter  primum  ceteris  non  similem,  apud 
Vergilium  exstant  omnes.  Adiecimus  autem  tribus  prio- 
ribus  Vergilianis  quartum,  quia  vocalis,  in  quam  desinit 
„colo",  quamvis  anceps  fere  vocari  soleat,  longa  est  et 
apud  Vergilium,  Ovidiura,  Horatium  praeter  carmina 
leviora   in  verbis    semper  ita    usurpatur L).     Praeterea 

l)    Cf.  Lennep.  ad.  Ov.  Heroid.  XV.  32. 

illius,  cui  hunc  subiecimus  versimi,  hiatus  (Samo;  hic) 
simillimus  est.  E  quinque  igitur  exemplis  primum  (io, 
Arethusa)  sui  quasi  iuris  est;  prior  enim  vox  est  di- 
syllaba  interiectio  iambica,  quae  synaloephen  fieri  non 
sinit;  accedit  et  huius  et  nominis  proprii  Graeci  repe- 
titio.  Etiam  reliqua  exempla  inter  se  similia,  ab  ilio 
discrepanza  iambum  brevive  vocali  superaddita  ana- 
paestum  ante  hiatum  exhibent,  post  hiatum  tribus  locis 
longa  monosyllaba,  uno  pyrrhichius  subsequitur,  vocales 
sunt  a,  i,  u,  vel  simplices  vel  praecedente  h.  Libri 
manuscripti  in  scriptura  consentiunt. 

€.   In  arsi  pedis  secundi: 
Et  bis  io,  -  Arethusa,  io,  Arethusa  vocavit.    Ov.  Met.  V.  625. 
0  pater,  o  -  homiuuru  divomque  aeterna  potestas.   Verg.  Aen. 

X.  18. 
Si  pereo,  -  hominum  manibus  periisse  iuvabit.   ib.  III.  606. 

In  arsi  igitur  pedis  secundi  cum  hiatus  tri  a  modo 
exempla  exstent,  interiectiones  (o,  io)  synaloephen  non 
patiuntur.  Et  de  Ovidiano  quidem  versu  videas  quae 
modo  de  eodem  hiatu,  alia  versus  sede  posito,  dispu- 
tavimus1);  neque  hic  scriptura  dubia  esse  potest2).  In 
Vergili  autem  versu  altero  hiatus  et  monosyllaba  voce 
excusatur  et  affectu  quodam  concitatiore  :  nec  librorum 
scriptura  discrepat.  Alter  Vergili  versus  et  ipse  affectu 
vehementiore  pronuntiatur3).  Et  post  verbum  „pereoa, 
ut  mora  fiat  et  respiratio,   distinguendum  est,  et  plu- 

1)  pag.  18  sq.  huius  diss. 

2)  Cf.  pag.  53  sq.  h.  d.,  ad  hiatum  «Arethusa,  io«,  qui  fit  in  thesi. 

3)  Cf.  Wagneri  Quaest.  Verg.  XI.  3.  voi.  UH.  pag.  21  et  quae  ad 
Verg.  Georg.  I.  281:  «Ter  sunt  conati  imponere  Pelio  Ossam«  huius 
diss.  pag.  23.  24  disputabimus. 

9* 

rimae  syllabae  breves  versus  numeros  explent  neque 
unum  quidem  spondeum  invenis.  Itaque  cum  alia  causa 
non  sit,  cur  verba  poetae  videantur  immutanda  esse, 
ut  hiatus  vitetur,  ad  coniecturam  noli  confugere.  De  o 
finali  vocis  „pereo"  videas  quae  supra  diximus1).  Vo- 
cales  sequuntur  a,  vel  o  (praecedente  h)  duobus  locis; 
bis  igitur  vocalis  iteratur. 

Quae  de  singulis  locis  singillatim  a  nobis  disputata 
sunt,  iani  unum  sub  adspectum  subiciamus.  Saepissime 
igitur  posterior  duarum  vocum  concurrentium  vel  vo- 
cali a,  vel  e,  vel  u  incipit;  nam  septena  eiusmodi  ex- 
empia  inveniuntur:  Dardanio  Anchisae,  Parrhasio  An- 
eaeo,  Actaeo  Aracyntho,  Hyllo  animisque,  genero  arma, 
bis  io  Arethusa;  —  Phegiaco  Erymantho,  Oceano  et, 
Medusaeo  et,  o  et,  ter  o  ego;  —  0  utinam  (ter),  femi- 
neo  ululatu  (bis),  domo  ubi,  colo  huc.  Rarius  i  inve- 
nitur,  cuius  quattuor  exstant  èxempla:  0  imitatores, 
Hyanteo  Iolao,  cedro  Italusque,  Samo  hic.  Reliquae  sunt 
diphthongi  eu  (Parrhasio  Euandro,  Cecropio  Eumolpo), 
ae  (penatigero  Aeneae,  Neptuno  Aegaeo),  au  (buxo  aut). 

Etsi  Gellius2)  concursus  vocalium  earundem  iucun- 
ditatis  aliquid  habere  contendit,  in  tanta  exemplorum 

»)  pag.  h.  d.  18. 

2)  Geli.  N.  A.  VI.  (VII.)  20:  -Nam  vocalis  in  priore  versu  extrema 
eademque  in  sequenti  prima  canoro  siraul  atque  iucundo  hiatu  tractatim 
sonat«.  Quae  Gellius  suggessit  exempla,  Catullianum:  »  Ebriosa  acina 
ebriosioris  ",  et  Homericum:  «Aàav  avo)  vo&écxs  non  Xót/ov»,  et  ipsius 
verba:  »cum  dicere  'ebrioso'  posset  et,  quod  erat  usitalius,  'acinum' 
in  neutro  genere  appellare,  amans  hiatus  illius  Homerici  suavitatem 
'ebriosam'  dixit  propter  insequentis  a  literae  concentum«,  eum  de  vo- 
cibus  hiatu  inter  se  commissis  idem  ac  de  versibus  synaloephe  non 
coniunctis  statuere  ostendunt. 

copia  non  plura  quam  duo  talia,  qualia  ille  descripsit, 
inveniuntur.  Ac  tamen  Gelli  verba  gravissimi  sunt  pon- 
deris  ad  id,  quod  supra1)  affirmavimus,  stabiliendum, 
vocales  iterari,  cum  versus  affectu  quodam  pronuntiandi 
sint,  siquidem  ille  vocales  iteratas  ad  versus  vim  augen- 
dara  valere  animadvertit. 

Iam  de  interiectionibus  dicendum  est,  quae  in  tot 
hiatus  exemplis  priorem  obtinent  locum;  nam  o  decies, 
io  bis  invenitur,  sed  non  in  quovis  versus  sede;  o  enim 
in  primi,  quinti,  secundi  pedis  arsi,  io  in  secunda 
et  quarta  sede  se  offert. 

Neque  est  neglegendum,  quoties  posterior  vox  sit 
monosyllaba  (septies:  et  vel  breve  vel  positione  longum, 
aut,  hic,  huc,  arma)  aut  disyllaba,  vel  particula  vel 
pronomen  (quinquies:  ego  ter,  ubi  bis)  aut  trisyllaba 
particula  (ter:  utinam);  quae  exempla  quindecim  locos 
eftìciunt  similes. 

Voces  unius,  duarum,  trium,  quattuor  syllabarum 
in  arsin  exeuntes  octo  modis  positae  esse  possunt,  ut 
aut  simplex  syllaba  longa  sit,  aut  iambus,  spondeus, 
anapaestus,  molossus,  choriambus,  epitritus  primus,  di- 
spondeus  eftìciatur.  Horum  omnium  praeter  dispondeum 
inveniuntur  exempla:  syllabae  longae  decem  (tantum- 
modo  interiectio  o),  spondei  tria,  molossi  duo,  epitriti 
primi  duo,  iambi  quinque,  anapaesti  duo,  choriambi  de- 
cem; unum  vocis  quinque  syllabarum  exemplum  cho- 
riambo  praecedente  syllaba  brevi  continetur. 

Restat,  ut  videamus,  quot  quisque  poeta  contribue- 
rit  ad  nostrum  delectum  exempla;  neque  multum  Ver- 

J)    pag.  19  huius  diss. 

gilius  ab  Ovidio  differt;  apud  illuni  enim  XVII,  apud 
hunc  XV  reperiuntur;  Horatius  II  tantum  versus  eius- 
dem  descriptionis  finxit;  e  Vergilianis  unum  Bucolicon, 
unum  Georgicon,  cetera  omnia  Aeneidos  sunt. 

b)    De  vocali  L 

Ut  iam  supra  demonstravimus,  i  litera  proxime  a 
vocali  o  abest;  nam  eius  exempla  observantur  XVI,  quo- 
rum in  arsi  pedis  tertii  decem,  in  quarto  tria,  in  quinto 
duo  inveniuntur,  unum  in  secundo;  praecipuus  igitur 
huius  vocalis  locus  tertia  est  arsis. 

a.    In  arsi  pedis  tertii: 

Nereidum  matri  -  et  Neptuno  Aegaeo.   Verg.  Aen.  III.  74. 
Tum  pingues  agni,  -  et  tum  mollissima  vina.   id.  Georg.  I.  341. 
Mimerà  sunt,  lauri,  -  et  suave  rubens  hyacinthus.  id.  Bue.  III.  63. 
Et  sucus  pecori,  -  et  lac  subducitur  agnis.   ib.  6. 
Stant  et  iuniperi,  -  et  castaneae  hirsutae.   ib.  VII.  53. 
Ut  vidi,  ut  perii!  -  ut  me  malus  abstulit  error!   ib.  Vili.  41. 
Orchades  et  radii,  -  et  amara  pausia  baca.   id.  Georg.  II.  86. 
Illum  etiam  lauri,  -  etiam  flevere  myricae.   id.  Bue.  X.  13. 
Causa  mali  tanti,  -  oculos  deiecta  decoros.   id.  Aen.  XI.  480. 
Ter  sunt  conati  -  imponere  Pelio  Ossam.   id.  Georg.  I.  281. 

Quorum  versuum  ratio  multis  modis  par  est.  Et 
primum  quidem  paene  omnes  voces  posteriores  litera  e 
incipiunt1),  tres  tantummodo  ex  decem  versibus  aliam 
exhibent  literam  (perii  ut,  tanti  oculos,  conati  impo- 
nere); tum,  si  duo  versus  excipiantur,  posterior  dua- 
rum,   quarum  fìt  concursus,  vox  coniunctio  est,  vel  et, 


l)  Cf.  Quinct.  inst.  or.  IX.  4.  §  33:  «Praecipuus  erit  hiatus  earum, 
quae  cavo  aut  patulo  maxime  ore  efferuntur.  e  planior  litera  est,  i 
angustior  ideoque  obscurius  in  his  vitium«. 

vel  ut,  vel  quae  illam  (et)  continet  etiarrij  nisi  forte  hoc 
loco  i  consonantis  vice  fungi  et  pronuntiandum  censes 
„et  iam"  l).  Tum  duae  illae  syllabae,  inter  quas  hiatus 
est,  spondeum  faciunt,  exceptis  tribus  modo  locis  (lauri 
etiam,  radii  et,  tanti  oculos).  Deinde  ante  hiatum  ma- 
xime spondei  inveniuntur  (quinquies:  inatri,  agni,  tanti, 
bis  lauri);  praeterea  molossus  (semel:  conati),  anapaesti 
(ter:  radii,  pecori,  perii),  choriambus  (semel:  iuniperi); 
omnino  voces  priores  spondiacae  aut  anapaesticae,  nun- 
quam  iambicae  sunt.  Illud  etiam  afferam,  quod  i  prio- 
ris  vocis  ubique  casus  terminatio  vel  secundae  (septies), 
vel  tertiae  (bis:  pecori,  matri)  declinationis  est;  semel 
verbi  exstat  terminatio  (perii).  Praeterea  et  prior  vox 
et  posterior  originis  est  Latinae,  neque  ulla,  si  exempla 
„conati  imponere"  et  „iuniperi  et"  excipias,  magni  am- 
bitus;  multi  versus  crebras  exhibent  syllabas  breves. 

Accedit  quod  semper  hiatus  facilior  fit  orationis 
mora  vel  interpunctione  ;  ubique  enim  graviore  aut  le- 
viore  nota  distiuguendum  est;  etiam  in  hiatu  „ conati 
imponere"  oratio  ante  iufinitivum  obiecti  paulisper  in- 
sistit. 

Denique  hi  loci  omnes  apud  Vergilium  reperiuntur, 
qui  tales  hiatus  amasse  videtur,  praecipue  in  Bucolicis, 
quorum  quinque  sunt ,  et  in  Georgicis ,  ex  quibus  tres 
repetivimus. 

Praeter  e  hae  vocales  secundo  loco  exstant:  semel 
u  (perii  ut),  et  o  (tanti  oculos),   et  quae  repetita  est  i 

(conati  imponere).    Iam  supra2)  de  vocalium  iteratione 

«e 

1)  Cf.  corr.  iam  ad  h.  1.  (Verg.  Bue.  X.  13). 

2)  Cf.  pag.  huius  diss.  19  et  Wagneri  Quaest.  Verg.  XI.  3  extr. 

attulimus,  quae  ad  hune  locum  licet  applicare,  quo  ma- 
gis  etiam  quam  Aen.  III.606:  „Si  pereo,  hominum  ma- 
nibus  perisse  iuvabit"  et  ib.  X.  18:  „0  pater,  o  homi- 
num divomque  aeterna  potestas"  poetae  ars  conspicua 
fit  subiecta  eadem  vocali,  quod  quin  consulto  fecerit 
dubitari  non  potest. 

Libri  autem  manuscripti  cum  in  versuVerg.  Georg. 
I.  281  :  „Ter  sunt  conati  imponere  Pelio  Ossam"  dissen- 
tiant,  consentiunt  in  hiatu  „  conati  imponere"1);  nam 
quod  P.  ed.  Mediolan.  affert:  „  impellere",  hiatum  non 
tollit;  nec  quae  exhibent  schol.  Lucani  I.  389:  „  conati 
sunt",  optimorum  librorum  Verg.  auctoritatem  labefactare 
possunt. 

/?.    In  arsi  pedis  quarti: 

Arcebis  gravido  pecori,  -  armentaque  laeta.  Verg.  Georg.  III.  155. 
Hanc  sine  me  spera  ferre  tui:  -  audentior  ibo.  id.  Aen.  IX.  291. 
Externo  commissa  duci.  -  Aeneia  puppis.   ib.  X.  156. 

Etiam  hi  loci  omnes  apud  Vergilium  reperiuntur. 
Sed  ante  hiatum  bis  iambus,  semel  anapaestus  exstat; 
i  litera  bis  secundae,  semel  tertiae  est  declinationis 
(pecori,  quod  etiam  in  tertia  et  secunda  arsi  exstat2)); 
pes  quartus,  qui  hiatum  continet,  semper  spondeus  est. 
Sequuntur  vocales  a,  ae,  au.  Praeterea  id  observandum 
est,  quod  posteriores  voces  omnes  sunt  ionici  a  maiori, 
quod  in  fine  pedis  quinti  diaeresis  est,  quod  quo  versus 


1)  Cf.  0.  Ribbeck  in  editione  sua  Vergili  varietatemque  lectionis, 
quam  ad  h.  1.  congessit,  et  Wagneruui  ad  h.  1. 

2)  Verg.  Bue.  III.  6:  Et  sucus  pecori  et  lac  subducitur  agnis.  id. 
Georg.  1.4:  Sii  pecori;  apibus  quanta  experientia  parcis.  Cf.  Verg.  Georg. 
II.  144:  Implevere;  tenent  oleae,  armentaque  laeta. 

loco   hiatus   admissus   est  oratio  insistit.    De  scriptura 
nihil  est  quod  dubitemus. 

y.    In  arsi  pedis  quinti: 
Tympanaque  et  plausus  et  Bacchei  -  ululatus.  Ov.  Met.  XI.  17. 
Aetas  Lucinam  iustosque  pati  -  hymenaeos.  Verg.  Georg.  III.  60. 

Cum  ea  repetieris  memoria,  quae  de  litera  o  in  ea- 
dem  versus  sede  disputavimus,  statim  videbis,  hos  duos 
versus  illis  esse  simillimos.  Ambo  enim  secundo  loco 
longiorem  vocem,  vel  Graecam  (hymenaeos),  vel  Lati- 
nam  (ululatus)  ostendunt1).  Sed  cum  vox  quae  altero 
loco  praemissa  est,  „Bacchei",  ad  similitudinem  earum, 
quas  capite  superiore  descripsimus,  prope  accedat  (est 
enim  et  adiectivum  relatum  ad  substantivum  ululatus, 
Graecae  originis,  et  casus  secundae  declinationis  in  i 
exiens  et  molossum  eumque  antecedente  voce  monosyl- 
laba  longa  effìcit),  alterius  versus  vox  prior  ab  hac  ra- 
tione  aliena  est. 

Alter  versus  Vergili,  alter  Ovidi  est  Vergilium  imi- 
tantis,  apud  quem  duo  versus  huic  simillimi  leguntur1). 
Libri  nullam  lectionis  discrepantiam  ostendunt. 

cF.    In  arsi  pedis  secundi: 
Sit  pecori;  -  apibus  quanta  experientia  parcis.  Verg.  Georg.  I.  4. 

Neque  de  hoc  versu  Vergiliano  dubitandum  est; 
praecedit  autem  anapaestus  „pecori",  quiaVergilio  ter 
variis  versus  locis  adhibetur  ante  hiatum2);  qui  etiam 
post  hiatum  in  tertia  arsi  factum  reperitur  ;  et  anapae- 


0  Ad  hiatum  «Bacchei  ululatus»  cf.  Verg.  Aen.  UH.  667  et  IX.  477: 
«femineo  ululatu«  eodem  versus  loco. 

2)  Bue.  III.  6:  Et  sucus  pecori,  et  lac  subducitur  agnis.  Georg.  III. 
155:  Arcebis  gravido  pecori,  armentaque  laeta. 

stus  sequitur  et  vocalis  a,  quae  quidem  cum  post  i  li- 
teram  rara  sit,  invenitur  loco  simillimo  arsis  quartae, 
Georg.  III.  155:  „Arcebis  gravido  pecori  armentaque 
laeta"  l).    Etiam  hic  hiatus  in  moram  incidit. 

Denuo  si  XYI  versus  perlustraverimus,  in  quibus 
hiatus  i  literae  admissus  est,  raro  ante  hiatum  videbi- 
mus  verborum  terminationes  (duas:  pati  et  perii),  sae- 
pissime  nominum  (quattuordecim,  e  quibus  novem  secun- 
dae,  quinque  tertiae  sunt  deelinationis).  Quae  sequuntur 
vocales,  earum  principem  obtinet  locum  e,  cuius  septem 
exempla  sunt;  a  et  «  bis  inveniuntur;  semel  o,  y,  ae, 
au;  semel  i  consulto  a  poeta  eidem  literae  subicitur. 

Iam  ante  hiatum  spondei  et  anapaesti  praevalent, 
quorum  quina  sunt  exempla  ;  etiam  iambus  non  ita  ra- 
rus,  tribus  enim  exstat  locis;  molossi  duo  reperiuntur, 
choriambus  unus.  Post  hiatum  una  syllaba  longa  cre- 
berrima  est,  cuius  sex  observavimus  exempla;  tum  io- 
nicus  a  maiori  quater,  anapaestus  ter  invenitur;  rarior 
ionicus  a  minori  est,  cuius  duo  sunt  exempla;  semel 
tantum  una  syllaba  brevis  invenitur. 

Quae  de  litera  i  sequente  coniunctione  „et"  in  ter- 
tia  arsi  dicenda  erant,  iam  suo  loco  dieta  sunt2). 

Omnes  hi  versus  Yergiliani  sunt  excepto  uno  ilio 
exitu  hexametri  Ovidiano:  „Bacchei  ululatus",  quem 
Ovidius  e  Yergilio  videtur  expressisse;  ita  in  universum 
quae  ad  tertiam  arsin  protulimus  confìrmantur;  etiam 
quae  de  crebris  literae  i  in  Bucolicis  et  Georgicis  dixi- 


x)   Cf.  Pag.  24  huius  diss. 
2)    Cf.  pag.  22. 23  huius  diss. 

mus  exemplis;  e  XVI  enim  versibus  Bucolicon  VI,  Geor- 
gicon  V  sunt. 

e)    De   diphthongo   ae. 
Octo   locis  in  arsi   ae  reperitili*,    saepissime   pedis 
quinti  (quinquies) ,  singulis  locis  in  arsi  pedis  secundi, 
tertii,  quarti  ;   quorum  plurimi  Vergili  sunt  (sex,  Geor- 
gicon  tres,  Bucolicon  duo,  Aeneidos  unus). 

a.    In  arsi  pedis  quinti. 
Stant  et  iuniperi  et  castaneae  -  hirsutae.   Verg.  Bue.  VII.  53. 
Ardea  Crustumerique  et  turrigerae  -  Anteinnae.  id.  Aen.VII.631. 
Nubibus  esse  solet  aut  purpureae  -  Aurorae.   Ov.  Met.  III.  184. 
Ulla  morain  fecere  neque  Aoniae  -  Aganippe.  Verg.  Bue.  X.  12. 
Est  medium  Cyan.es  et  Pisaeae  -  Arethusae.    Ov.  Met.  V.  409. 

Ut  iam  supra  hiatum  litera  i  in  quinta  arsi  effectum 
cum  eo  comparavimus,  qui  eodem  versus  loco  litera  o 
fit,  ita  verbis  quoque,  quae  in  ae  desinunt,  cum  illis 
intercedit  ratio.  Utrisque  enim  locis  vox  Graeca  aut 
longior  Latina  antecedit,  aut  choriambica  (turrigerae, 
castaneae,  purpureae,  Aoniae),  aut  molossica  (Pisaeae), 
ante  quam  monosyllaba  longa  (ter  et,  semel  aut)  vel 
brevis  (neque)  collocata  est.  Quae  sequitur  vox,  et  ipsa 
Graeca  aut  longior  Latina,  versimi  terminat  et  aut  mo- 
lossus  (Antemnae,  Aurorae,  hirsutae)  est,  aut  ionicus  a 
minori  (Aganippe,  Arethusae),  ita  ut  quinque  versuum 
tres  spondiaci  sint.  Neque  distinguitur  inter  duas  vo- 
ces;  nam  aut  substantivum  subsequitur  adieetivum,  aut, 
id  quod  uno  loco  factum  est  (castaneae  hirsutae),  hoc 
excipitur.  Vocalis  ae  prioris  vocis  primae  declinationis 
est,  posterior  vox  a  litera  (ter),  semel  *  (praecedente  h) 
et  au  incipit,  iteratili*  diphthongus  ae  nusquam. 

Vergili  tres,  Ovidi  duo  sunt  versus,  de  quorum  scri- 
ptura  libri  consentiunt,  nisi  quod  prò  vulg.  „  Aonie" 
nunc  melius  „  Aoniae"  scribitur1). 

p.   In  arsi  pedis  quarti: 
Implevere  ;  tenent  oleae,  -  armentaque  laeta.  Verg.  Georg.  II.  144. 

y.   In  arsi  pedis  tertii: 
Ante  tibi  Eoae  -  Atlantides  abscondantur.   ib.  I.  221. 

&.    In  arsi  pedis  secundi: 
Atque  Getae,  -  atque  Hebrus  et  Actias  Orithyia.   ib.  UH.  463. 

Hos  versus  ex  Georgicis  repetitos,  qui  praeter  ee- 
teros  consulto  facti  esse,  non  casu  aliquo  orti  videntur, 
una  proposuimus ,  quod  commune  aliquid  inter  se  ha- 
bent.  Etenim  praeterquam  quod  diphthongus  ae  primae 
est  declinationis ,  posterior  vox  nunquam  a  litera  non 
incipit,  quod  in  versu  ex  Aeneide  desumpto  vidimus 2)  : 
„Ardea,  Crustumerique  et  turrigerae  Antemnae"  et  ex 
Bucolicis3):  „Ulla  moram  fecere  neque  Aoniae  Aga- 
nippe". Praeterea  et  hiatus  sedes  spondeo  continetur, 
et  sequitur  ionicus  a  maiori  (armentaque,  Atlantides, 
atque  Hebrus  et). 

Primus  autem  horum  versuum  et  ante  hiatum  vocem 
habet  Latinam  eamque  anapaesticam,  et  vocem  eiusdem 
originis  maiorisque  ambitus  subicit.    Hiatus  facilior  fit 


x)  Cf.  quae  Ribbeckius  ad  hunc  adnotavit  locum:  »m  .  .  ore  {e  coir, 
in  a)  y.  AONIAE  MRy,  grammatici  uno  ore  omnes  excepto  Servio, 
qui  Aonia  (vel  Aonie)  nominativos  singulares  esse  monet.  AOINIE 
Pbl  aonie  a cX  AGANIPPE  R,  Servius,  cod.  Probi  ACANIPPE  (C 
corr.  in  G)  P  AGANIPSE  (PS  corr.  in  Pp)  M  Aganippae  Charisii  ce- 
terorumque  grammaticorum  exemplaria:  unde  vel  Aoniae  Aganippe  vel 
Aoniae  Aganippae  vel  Aonie  Aganippe  editiones«. 

2)  Verg.  Aen.  VII.  631. 

3)  Verg.  Bue.  X.  12. 

nota,  qua  post  „oleae"  distinguendum  est.  Persimilis 
est  versus  alius  quidam  Georgicon,  in  quo  i  litera  hia- 
tum  in  quarta  arsi  effìcit  sequente  eadem  voce  quae 
huic  loco  adiuncta  est,  „armentaqueul). 

Alter  versus  spondiacus  est  et  in  hiatu  duas  exhibet 
voces  Graecas,  molossum  sequente  ionico  a  maiori,  ad- 
iectivum  substantivo  praemissum;  est  igitur  versus  il- 
lorum  simillimus,  qui  hiatum  in  quinta  arsi  exhibent. 

Etiam  tertius  versus  spondiacus  est  et  complura  no- 
mina propria  Graeca  praebet,  quorum  unum  ante  hia- 
tum positum  est.  Et  prior  quidem  vox  iambica  est, 
sequitur  disyllabum  quod  vocali  extrema  elisa  cum  vo- 
cibus  sequentibus  ionicum  a  maiori  effìcit.  Post  „Ge- 
tae"  autem  distinguendum  est;  neque  neglegenda  par- 
ticula  atque  repetita,  quae  hiatum  minus  asperum 
reddit2). 

De  scriptura  horum  versuum  non  est  controversia. 

Iam  videmus,  post  ae  diphthongum,  quae  non  ite- 
ratur,  a  fere  literam  inveniri  (sexies  inter  octo  locos); 
semel  au,  semel  i  exstat.  Ante  hiatum  iambus  unus, 
anapaestus  unus,  molossi  duo,  choriambi  quattuor,  post 
eum  syllaba  longa  una,  molossi  tres,  ionici  a  minori 
tres,  ionici  a  maiori  duo  reperiuntur. 

d)    De   vocali   e. 
Quater  haec  vocalis,  ter  apud  Vergilium,  semel  apud 
Ovidium,  in  hiatu  posita  est,  ter  in  tertii  pedis  arsi, 
semel  in  secundi. 

x)    Verg.  Georg.  III.  155:  »Arcebis  gravido  pecori  armentaque  laeta«. 

2)  Cf.  Verg.  Bue.  Vili.  44:  »Aut  Tmaros,  aut  Rhodope,  aut  extremi 
Garamanti».  id.  Georg.  IIII.  343:  »Atque  Ephyre,  alque  Opis  et  Asia 
Deiopea».    Similia. 

a.    In  arsi  pedis  tertii: 
Quid   struit,  aut  qua  spe  -  inimica   in  gente  moratur.    Verg. 

Aen.  IIII.  235. 
Aut  Tmaros,  aut  Rhodope,  -  aut  extremi  Garamanti.   id.  Bue. 

Vili.  44. 
Cumque  Pheretiade  -  et  Hyanteo  Iolao.   Ov.  Met.  Vili.  310. 

Quae  inveniuntur  vocales  aiite  hiatum  declinationis 
sunt  terminationes  vel  quintae  vel  primae  Graecae.  In 
versu,  quem  primum  adscripsimus,  vocem  monosyllabam, 
quae  synaloephen  fieri  non  patitur,  insequitur  anapae- 
stus;  nam  extrema  syllaba  vocis  ^inimica"  eliditur;  duo- 
bus  locis  longior  vox  Graeca  anapaestica  aut  penta- 
syllaba  antecedit,  sequitur  coniunctio  monosyllaba  (aut, 
et),  ac  nRhodope,  autu  pedem  hiantem  efficit  spondeum. 
Duorum,  qui  Vergili  sunt,  versuum  alter  et  multas  ex- 
hibet  voces  monosyllabas  aut  disyllabas,  alter  ter  repe- 
tita  coniunctione  xautu  insignis1)  et  tria  continet  Graeca 
nomina  propria.  Quorum  tertius  quoque  versus  Ovidia- 
nus  ille  quidem  ditissimus  est;  in  eodem  versu  et  alius 
sub  finem  observatur  hiatus  et  in  altero  vocalis  e  ite- 
rata est2).    Libri  de  scriptum  consentiunt. 

/S.    In  arsi  pedis  secundi: 
Atque  Ephyre,  -  atque  Opis  et  Asia  Deiopea.    Verg.  Georg. 

UH.  343. 

Cum  iam  supra  de  repeti tis  particulis  dixerimus, 
hoc  loco  memoriam  illorum  repetere  sufficiet;'  continet 
enim  versus  particulam  et  praeter  repetitum  atque,   et 


1)  Cf.  quae  de  hiatu  repetHis  vocabulis,  imprimis  parliculis  faciliore 
reddito  adnolavimus  ad  Verg.  Georg.  IIII.  363:  «Atque  Getae,  atque 
Hebrus  et  Actias  Onithyia«.  pag.  29  huius  diss. 

2)  Etiam  hic  poeta  consulto  vocales  iteravit,  quod  repetitus  ostendit 
hiatus.    Cf.  pag.  19  huius  diss. 

hiatum  syllaba  longa  anapaesturn  sequente  efficit,  ita 
ut  utroque  nomine  simillimus  illius  Bucolicou  versus 
sit  Graecis  nominibus  propriis  aeque  abundantis:  „Aut 
Tmaros,  aut  Rhodope,  aut  extrenii  Garamanti1)".  Vo- 
calis  autem  prior  e  primae  est  declinationis,  pes  hians 
est  spondeus,  post  „Ephyre"  distinguendum,  vocalis  a 
posteriorem  incipit  vocem.  De  scriptura  non  ambigitur. 
Ovidi  unum,  tres  Vergili  hoc  capite  attulimus  ver- 
sus, singulos  e  Georgicon  libris  atque  ex  Aeneide  et 
Bucolicis  repetitos.  Si  versum  Aeneidos  excipias,  ubivis 
ante  hiatum  e  primae  declinationis  Graecae  exstat,  sin- 
gulis  locis  a  sequitur,  vel  au,  vel  i,  semel  litera  e  re- 
petitur;  antecedit  vel  syllaba  longa  (semel),  vel  anapae- 
stus  (bis),  vel  choriambus  adiecta  brevi  syllaba,  sequitur 
vel  brevis  syllaba  (et),  vel  longa  (aut,  atque),  vel  ana- 
paestus  (inimica). 

e)    De   vocali   a. 

Litera  a  in  hiatu  exstat  in  duobus  Ovidi  versibus, 
uno  Vergili  loco,  in  tertia,  quarta,  quinta  arsi. 

Fonte  Medusaeo  et  Hyantea  -  Aganippe.   Ov.  Met.  V.  312. 
0  et  de  Latia,  -  o  et  de  gente  Sabina,   ib.  XIIII.  832. 
Clamassent  ut  litus  Hyla,  -  Hyla  onine  sonaret.  Verg.  Bue.  VI.  44. 

Primus  horum  versuum  etsi  repetita  litera  a  insignis 
est,  tamen  ab  illis  nequaquam  abhorret,  de  quorum 
hiatu  in  quinta  arsi  facto  iam  vidimus.  Epitritus  enim 
primus,  qui  adiectivo  Gracco  continetur,  antecedente 
syllaba  brevi  et,  prior  est  vocum,  quarum  fit  concursus, 
posterior  ionicus  a  minori,  et  substanti vum  cum  adie- 

x)  Verg.  Bue.  Vili.  44. 

ctivo  suo  coniunctum  versum  terminat;  et  verbis  Grae- 
cis  totus  versus  abundat,  et  quae  huius  sunt  ordinis, 
Hyanteus  et  Aganippe,  etiam  aliis  locis  hiatum  admi- 
sere1),  ut  Ovidi  et  secum  et  cum  Vergilio  convenientia 
notanda  videatur.    Litera  a  primae  est  declinationis. 

Versus  alter  a  literam  primae  exhibet  declinationis 
terminationem,  exitum  vocis  anapaesticae,  quam  niono- 
syllaba  longa  sequitur.  Qui  hiatus  eo  facilius  excusatur, 
quod  et  qui  versum  recitaverit  necesse  erit  interspiret 
in  hiatu,  et  praeter  nomen  proprium  hiatum  antecedens 
(Latia)  versus  tali  nomine  concluditur,  et  particulae  o 
et  de  iterantur. 

Tertius  versus,  ut  priores,  a  literam  primae  exhibet 
declinationis,  sequitur  y\  nam  aspirationem  haud  in 
magno  quisquam  discrimine  quisquam  posuerit.  Ante 
hiatum  iambus,  post  hiatum  pyrrhichius  est2),  ita  ut 
geminata  voce  „Hyla",  Graeci  hominis  nomine,  medius 
contineatur. 

Neque  quae  in  libris  manu  scriptis  leguntur,  neque 
quae  homines  docti  de  his  tribus  contulerunt  versibus 
ad  hiatus  valent  delendos. 

/)    De  diphthongo   eu. 

Haec  diphthongus  non  invenitur,  nisi  in  primi  pe- 

dis  arsi  apud  Vergilium  in  Bucolicis. 

Heu,  -  heu!  quid  volai  misero  mihi?  floribus  Austrum.  Verg. 
Bue.  IL  58. 

x)  Cf.  Ov.  Met.  Vili.  310:  «Cumque  Pheretiade  et  Hyanleo  Iolao«. 
Verg.  Bue.  X.  12:  »Ulla  moram  fecere  neque  Aoniae  Aganippe». 

2)  Altcrum  »Hyla«  pyrrhichius  fit  secundo  versus  hialu,  de  quo 
videas  p.  50  sq.  huius  dissertationis. 

Heu,  -  heu!  quani  pingui  macer  est  mihi  taurus  in  ervo.    ib. 

III.  100. 

Utroque  versu  cum  geminata  sit  interiectio  heu,  cu- 
ius  synaloephe  fieri  non  potest,  spondeus  gemina  diph- 
thongo  eu  efh'citur,  et  mora,  quae  repetitis  fit  interie- 
ctionibus,  facilior  redditur  hiatus.  Quorum  versuum  ita 
par  est  ratio,  ut  Vergilius  altero  loco  alterum  imitatus 
esse  nobis  videatur;  utroque  enim  interiectionem  gemi- 
natam  et  interrogatio  sequitur,  et  in  eadem  versus  sede 
adiectivum  nmiser"  ac  pronomen  „?ra/«"  reperitur.  Scri- 
pturae  vero  diversitas,  quae  posset  efficere,  ut  de  hiatu 
dubitaremus,  adnotata  non  est. 

g)    De   diphthongo   ai. 
Ipse  suos  geinitus  foliis  inscribit,  et  AI,  A I.   Ov.  Met.  X.  215. 

Qui  versus  librorum  auctoritate  optime  firmatus, 
solus  hiatum  efficit  diphthongo  ai  repetita,  et  omnino 
haec  interiectio,  cuius  tam  frequens  apud  Graecos  est 
usus,  uno  hoc  Latinorum  scriptorum  loco  invenitur. 
Neque  tamen  mutandam  esse  scripturam  censemus,  quo- 
niam  Ovidius  in  singulari  explananda  re  singulari  potuit 
uti  verbo1).  Quamvis  igitur  solus  hic  Ovidi  versus  hia- 
tum exhibeat  in  pede  sexto,  tamen  non  est,  cur  in  du- 
bium  vocetur. 


l)  Cf.  Ov.  Met.  XIII.  394  —  398.  Vossium  ad  Verg.  Bue.  II.  18. 
III.  63  et  106.  In  h}7acinthi  flore  veteres  vel  Y,  vel  AI  legere  sibi  vi- 
debantur,  quasi  initium  nominis  'Yi'c/.iv&og  vel  Aìccg.  De  Aiace  enim 
Telamonio  similia  tradebantur,  ac  de  Hyacintho,  et  geminatum  AI  cum 
interiectione  dolorem  exprimente  comparabatur,  quam  Ovidius  discre- 
pantem  illam  quidem  a  literis,  quibus  nomen  Hyacinthi  componitur, 
retinuit. 

Iam  cum  singulas  versus  hexametri  sedes  percen- 
suerimus,  in  quibus  concursus  duarum  ita  fit  vocum, 
ut  altera  in  vocalem  natura  longam  exeat  eamque  in 
arsi  positam,  transeamus  ad  unum  locum,  qui  vocalem 
natura  brevem  in  arsi  pedis  hiulci  mirabundis  offert 
criticis. 

2.  De  vocali  brevi. 

Admirationis  sane  ali  quid  habet,  quod  unus  apud 
Vergili um  versus  invenitur,  in  quo  quae  in  arsi  inest 
vis  et  hiatum  quasi  tutari  dicitur  et  efficere,  ut  syllaba 
brevis  producatur.  Accedit  quod  vocalis  iterata,  licet 
Gellius  hac  in  re  nobis  refragetur,  non  ita  frequens  est. 
Apud  Verg.  Aen.  XII.  648  legitur: 

Sancta  ad  vos  anima,  -  atque  istius  inscia  culpae. 

Ribbeckius  qui  Hauptium  secutus  et  Ladewigium  e 
Menag.  alt.  et  Goth.  tert.  recepit  nescia,  adiecta  hac  no- 
tula: „Inseia  MPRbcm*//,  Macrob.  exempl.  (Sat.  111.3,6) 
inscia  ^2,  inscius  ylu,  optimos  codices  hac  in  lectione 
consentire  docuit.  Ad  fidem  huius  quae  fere  dicitur  di- 
plomatica accedit,  quod  nescia  facili  mutatione  ex  altera 
voce  fieri  potuit,  contrarium  ut  fieret  oausa  non  fuit. 
Caesura  etiam,  si  mutata  fuerit  optimorum  librorum 
scriptum,  neque  congruit  cum  distinctione  verborum, 
et  elisione  quasi  quodammodo  obscuratur.  Neque  infi- 
tior,  iustum  esse  quod  Wagnerus1),  Doederlini  (v.  cogni- 
tio),  ut  videtur,  auctoritate  nisus,  contendit,  vocabula 
illa  ita  alterum  ab  altero  differre,  ut  nescius  non  sciens 


l)   Lectt.  Vergg.  Philolog.  1860.  Suppl.  I.  p.  364. 

sit,  inscius  non  conscius.  Nam  quamvis  illud  latius  pa- 
teat,  legitimum  tamen  quo  quis  suam  ipsius  culpam,  non 
alienam  significet  vocabulum,  inscius  est.  Pr aeterea  ex 
iis,  quae  hac  dissertationis  parte  ad  finem  perducta 
subicienda  erunt,  leve  aliquod  praesidium,  quo  hiatus 
confirmetur,  in  particula  atque  inesse  apparebit.  Deni- 
que  ut  missum  faciainus  Homericum  cpils  exvqè  a  Wag- 
nero1)  collatum,  imitatio  quaedam  loci  modo  laudati, 
eaque  verborum  quae  in  optimae  notae  libris  manu  scri- 
ptis  leguntur,  a  Woldemaro  Ribbeckio  in  tabula  aucto- 
rum  et  imitatorum  Vergili,  quam  editioni  a  fratre  cu- 
ratae  subiunxit,  notata  est,  Anth.  L.  I.  14,  29:  „inscia 
culpae".  Ac  tamen  cum  alius  non  inveniatur  locus,  quo 
syllaba  brevis  et  in  arsi  posita  et  producta  sit,  non 
censeo ,  ut  Wagneri  utar  verbis ,  insolentiam  metri  af- 
fectu  loquentis  defendi  posse.  Anima  autem  non  potest 
esse  ablativus  casus,  quia  subsequitur  inscia  vel  nescia. 
Itaque  recipienda  videtur  emendatio  nescia;  nam  quod 
Lachmannus  ad  Lucr.  IL  27  proposuit: 

Sancta  ad  vos  anima,  atque  anima  istius  inscia  culpae 

id  rhythmum  efficit  minus  gratum  quam  qui  Vergilio 
dignus  videatur. 

Restant  ita  e  LXX  exemplorum  numero  LXIX  tan- 
tum, quae  omnia  uno  in  conspectu  denuo  videri  non 
inutile  esse  censuimus. 

Superant  igitur  quinta  et  tertia  arsis  reliquas  versus 
hexametri  sedes  tanto  hiatuum  numero,  ut  recte  eas 
iustas  hiatus  sedes  dixeris.    Ex  universa  enim  LXIX 

')  1. 1.  • 

exemplorurn  copia  XXIII  quintae  sunt  arsis  inter  se  si- 
millima,  totidem  prope  (XXI)  arsis  tertiae. 

Nec  ita  rarus  in  quarta  est  arsi  hiatus,  cuius  IX 
exempla  sunt. 

Totidem  in  prima  arsi  reperiuntur  hiatus  exempla; 
at  non  est  hiatus  legitimus,  sed  post  monosyllabas  fa- 
ctus,  quae  synaloephen  non  ferunt. 

Rarissimus  est  secundae  arsis  hiatus,  cuius  VI  tan- 
tummodo  exstant  exempla. 

Semel  in  sexta  arsi  hiatus  post  monosyllabam  factus 
(AI  AI)  in  versu  ilio  singulari  Ovidiano  invenitur. 

Indicem  iam  vocalium  singularum  subiciam,  quibus 
in  singulis  arsis  generibus  voces  priores  terminantur: 


0 

i 

ae 

e 

a 

eu 

ai 

V 

0.15 

i.   2 

ae.  5 

a.l 

V.23 

III 

o.   5 

i.10 

ae.  1 

e.  3 

a.  2 

III.  21 

un 

o.    5 

i.    3 

ae.  1 

UH.    9 

ii 

o.    3 

i.   1 

ae.  1 

e.l 

II.   6 

o.28 

i.  16 

ae.  8 

e.  4 

a.  3 

59 

I 

o.    7 

eu.2 

I.   9 

VI 

ai.l    VI.    1 

o.35      i.  16      ae.  8      e.  4      a.  3      eu.2      ai.l  69 

Vocalis  igitur  o  et  principem  ubivis  fere  locum  te- 
net  et  ut  ita  dicam  dominatur  in  arsi  quinta;  a  qua 
proxime  abest  vocalis  i  crebrior  ea  quidem  quam  cete- 
rae  omnes  in  tertia  sede. 

Ante  hiatum  plurima  inveniuntur  iam  bica  verba, 
quorum  e  XXXVIII  exemplis  choriambi  sunt  XV,  duo 
in  tertia,  tredecim  in  quinta  arsi;  praeterea  choriambus 
semel  brevi,  semel  longa  superaddita  exstat  syllaba; 
anapaesti  XI,  tres  in  secunda,  tres  in  quarta,  quinque 

in  tertia  arsi;  iambi  X,  unus  in  tertia,  unus  in  quinta, 
duo  in  secunda,  sex  in  quarta  arsi. 

Spondiacorum  XVII  sunt  exempla,  quorum  spondei 
Vili,  in  tertia  arsi;  molossi  VI,  duo  in  tertia,  quattuor 
in  quinta  arsi;  epitriti  primi  III,  unus  in  tertia,  duo 
in  quinta  arsi. 

Syllabarum  denique  longarum  XIIII  sunt  exempla, 
quorum  novem  sunt  in  prima,  duo  in  quinta,  singula 
in  secunda,  tertia,  sexta  arsi. 

Choriambi  igitur,  molossi,  epitriti  primi  in  quinta, 
spondei  et  anapaesti  in  tertia,  iambi  in  quarta,  syllabae 
longae  in  prima  arsi  proprias  iustasque  habent  sedes. 

Iam  quae  in  voce  posteriore  inveniantur  pedes,  vi- 
deamus;  sunt  igitur:  syllabae  breves  III,  omnes  post 
tertiam  arsin;  syllabae  longae  XVIII,  decem  post  ter- 
tiam,  tres  post  quartam,  totide^m  post  primam,  duo  post 
secundam  arsin;  syllaba  longa  in  fine  versus  ancipite 
post  sextam  arsin  I  apud  Ovidium;  pyrrhichii  VI,  bini 
post  primam  et  quintam,  singuli  post  tertiam  et  quar- 
tam arsin;  anapaesti  IX,  terni  post  primam,  secundam, 
tertiam  arsin;  ionici  a  minori  X,  omnes  post  quintam 
arsin  in  fine  versus;  praeterea  ionicus  a  minori  longa 
in  fine  addita  syllaba  (anapaestus  cum  spondeo)  post 
primam  arsin  (o  imitatores);  molossi  XI,  omnes  post 
quintam  arsin  in  fine  versus  ;  ionici  a  maiori  VI,  quat- 
tuor post  quartam,  duo  post  tertiam  arsin;  paeones  ter- 
tii  IIII,  duo  post  tertiam  arsin,  singuli  post  secundam 
et  quartam  arsin  eiusdem  versus  (Arethusa). 

Molossi  igitur  et  ionici  a  minori  post  quintam,  ana- 
paesti post  primam,  secundam,  tertiam,  syllabae  breves 

longaeve  et  paeones  tertii  post  tertiam,  ionici  a  maiori 
post  quartani  vel  legitimas  vel  praecipuas  habent  sedes; 
pyrrhichio  nulla  est  propria. 

Cum  de  vocalibus  prioris  vocis  extremis  iam  antea 
dixerimus,  tamen  non  inutile  videbitur,  denuo  singulo- 
rum  exemplorum  numerum  inire.  Inveniuntur  igitur  li- 
tera  o  XXXV,  i  XVI,  ae  Vili,  e  IIII,  a  III,  eu  II  locis, 
ai  I  ante  hiatum  ;  vocis  posterioris  prima  litera  a  XIX, 
e  XV,  u  X,  i  Vili,  o  IIII,  au  IIII,  eu  UH,  ae  III,  y  II 
est  in  exemplis.  Quae  ut  ratio  etiam  melius  intelliga- 
tur,  singularum  cum  singulis  concursus  tabula  compie- 
ctemur,  exemplorum  addito  numero: 

0.  a.  8,  o.  u.  8,  o.  e.  7,  o.  i.  5,  o.  ae.  2,  o.  eu.  2, 
o.  au.  1,  o.  o.  2. 

1.  e.  7,  i.  a.  2,  i.  u.  2,  i.  o.  1,  i.  y.  1 ,  i.  ae.  1, 
i.  au.  1,  i.  i.  1. 

Ae.  a.  6,  ae.  i.  1,  ae.  au.  1. 

E.  a.  2,  e.  i.  1,  e.  au.  1,  e.  e.  1. 

A.  o.  1,   a.  y.  1,  a.  a.  1. 

Eu.  eu.  2. 

Ai.  ai.  1. 

Saepissime  igitur  ante  hiatum  vocales  o  et  i,  post 
eum  a  et  e  positae  sunt;  o  cum  vocalibus  a  et  e,  diph- 
thongus  ae  cum  vocali  a;  litera  i  cum  e  saepissime  con- 
currit. 

Vocalium  iteratarum  bina  quae  o  continent  exempla 
(o  hominum  et  pereo  hominum),  totidem  diphthongi  eu 
(heu,  heu),  singula  i  (conati  imponere),  e  (Pheretiade 
et),  a  (Hyantea  Aganippe),  ai  (AI  AI),  et  si  summa 
conficiatur,  Vili  reperiuntur  exempla,   ut,  quae  Gel- 

lius1)  de  earundem  vocalium  concursu  contendit  cum 
Ovidi,  Vergili,  Horati  ratione  universa  non  quadret. 
Iam  vero  versum:  „Ter  sunt  conati  imponere  Pelio  Os- 
sam"  cum  primo  versu  Ionis,  tragoediae  Euripideae, 
comparaverim :  ^'Aila<;}  b  yaXxèoioi  vcozoig  ovqcivóv" 
x.  t.  X.  quo  quae  fere  dicitur  lex  Porsoniana  de  excluso 
spondeo  ante  pausam  trimetri  exitu  eretico  effectam,  ea 
de  industria  a  poeta  violata  est,  ut  et  caeli  vis  atque 
gravitas  Atlantis  terga  prementis  et  renitentis  robur 
ipsa  versus  structura  duriore  exprimeretur.  Versu  autem 
ilio  hexametro  semel  audito  nemo  est  nisi  qui  surdaster 
fuerit,  quin  commissas  esse  voces  „ conati  imponere"  ad 
promovendum  quasi  et  urgendum  Aloidarum  omnes  ner- 
vos  intendentium  molimentum  animadvertat.  Quod  idem 
statuendum  erit  de  gemina  vocali  o  ad  similem  rem 
describendam  ab  Ovidio  adhibitam  versu  Met.  I.  155: 
„ . . .  excussit  subiecto  Pelio  Ossam". 

Quattuor  versibus  vel  interiectiones  heu  et  ai  repe- 
titae  sunt,  vel  vocalis  o  voci  hominum  praemissa  est, 
quo  maiore  cum  vi  aut  dolor  aut  gaudium  exprimere- 
tur. In  versu  autem  :  „Si  pereo,  hominum  manibus  pe- 
riisse  iuvabit"  et  magna  cum  vi  pereundi  verbum  ite- 
ratum  est,  nec  spondeus  unum  locum  obtinuit. 

Nota,  quae  orationem  paulisper  subsistere  indicet, 
nunquam  distinguitur  in  quinta  arsi;  semper  in  quarta, 
et  ea  quidem  plerumque  graviore  distinctione  ;  in  tertia 
semper  mora  quaedam  fit  si  excipias  hiatum  Eoae  At- 
lantides,   cuius  ratio  eorum,  qui  in  quinta  sunt  arsi, 


l)   N.  A.  VI.  (VII.)  20.    Contra  Quinct.  9.  4,  30:   «pessime  longae, 
quae  easdem  inter  s«  literas  committunt,  sonabunt«. 

par  est;  eadem  secundae  arsis  semper  est  ratio.  Tum 
etiam  paulisper  subsistendum  esse  censemus,  cum  ante- 
cedit  interiectio,  qua  hiatus  in  arsi  prima  efficitur. 

Multis  in  versibus  animum  advertas  velim,  tantum 
numerum  syllabarum  brevium  minimive  ambitus  verba 
permulta  reperiri,  qua  re  hiatus  iustae  excusationis 
aliquid  Imbuisse  videatur.  Notanda  inprimis  syllabarum 
frequentia  in  consonantem  t  desinentium ,  sive  particula- 
rum  monosyllabarum  et,  ut,  aut,  sive  longiorum,  quae 
ex  prioris  ordinis  voculis  adiunctis  aliis  particulis  con- 
creverunt,  velut  atque,  etiam,  utinam.  Si  versum  ex- 
ceperis:  „Si  pereo  hominum  manibus  periisse  iuvabit", 
quem  iam  supra  attigimus  et  hiatum  „pecori,  apibus", 
in  quo  interspiratio  fìt  distinctione  notanda,  omnia 
hiatus  in  secunda  arsi  exempla  ad  alterum  utrum  genus 
pertinere  invenies.  Quae  denuo  subiciam:  0  pater,  o 
hominum  divomque  aeterna  potestas.  Et  bis  io  Are- 
thusa,  io  Arethusa  vocavit.  Atque  Getae,  atque  Hebrus, 
et  Actias  Orithyia.  Atque  Ephyre,  atque  Opis,  et  Asia 
Deiopea. 

Iam  constare  nobis  videtur,  solam  arsis  vim  ad  hiatum 
excusandum  non  sufficere,  sed  complures  semper  esse 
causas,  quibus  ratus  fiat.  Quamvis  enim  maior  tertiae 
et  quartae  arsis  sit  vis  quam  secundae,  tamen  his  ipsis 
in  sedibus  anaphorae  fere  eaeque  saepius  cumulatis 
breviusculis  vocibus  reperiuntur. 

Et  quod  de  particulis  in  t  exeuntibus  observavimus, 
id  arsis  secundae  finibus  contineri  non  putandum  est, 
sed  patet  latius. 

Ac  de  repetitis  „heu,  heu"  in  prima  arsi  iam  supra 

disputavimus  ;  repetitur  etiam  „o  et  de"  in  versu:  „0 
et  de  Latia,  o  et  de  gente  Sabina". 

In  teriiae  arsis  exemplis  iteratae  voces  inveniuntur 
plurimae:  Orchades  et  radii  et  amara  pausia  baca.  — 
Tum  pingues  agni,  et  tum  mollissima  vina.  —  Illum 
etiam  lauri,  etiam  flevere  myricae.  —  Aut  Tmaros, 
aut  Rhodope,  aut  extremi  Garamantes.  —  Ut  vidi,  ut 
perii,  ut  me  malus  abstulit  error.  —  Stant  et  iuniperi, 
et  castaneae  hirsutae.  —  Et  sucus  pecori,  et  lac  sub- 
ducitur  agnis.  —  Antiquo  e  cedro:  Italusque,  paterque 
Sabinus.  —  0  et  de  Latia,  o  et  de  gente  Sabina. 

In  quarta  arsi:  Et  bis  io  Arethusa,  io  Arethusa 
vocavit.  —  Clamassent,  ut  litus  Hyla,  Hyla  omne  so- 
naret.  — 

In  quinta:  Tyinpanaque  et  plausus  et  Bacchei  ulu- 
latus.  —  Stant  et  iuniperi,  et  castaneae  hirsutae. 

Neque  hoc  loco  praetereundum  est ,  quod  iam 
supra  l)  obiter  attigimus  in  iis  versibus,  qui  hiatum  inter 
voces  Graecos  in  quinta  arsi  exhibent,  proximam  supe- 
riore™ esse  vocem  monosyllabam,  plerumque  longam, 
vel,  id  quod  rarius  fit,  brevem.  Ita  reperiuntur  mono- 
syllabae  aut  natura  aut  positione  longae:  septies  et, 
ter  cum,  semel  aut,  qui,  quem,  hic;  breves:  bis  et,  bis 
in,  semel  neque;  desideratili*  monosyllabum  ante  hiatum 
„penatigero  Aeneae",  qui  solus  priorera  vocem  exhibet 
quinque  syllabarum 2)  et  illum  „pati  hymenaeos",  qui 
solus  inter  omnes  iambum  habet  ante  hiatum3);  in  hoc 
tamen  versu  enclitica  que  antecedit. 

*)   pagg.  huius  diss.  15.  25.  27. 

2)  Ov.  Met.  XV.  450;  »Haec  Helenum  cecinisse  penatigero  Aeneae*. 

3)  Verg.  Bue.  III.  60:   «Aetas  Lucinam  iustosque  pati  hymenaeos*. 

Neque  missum  facere  debeo,  quod  miro  cum  studio 
poetae  in  eo  laboraverunt,  ut  pronomina  aut  particulas 
rnonosyllabas  potissimum,  vel  disyllabas,  vel  trisyllabas 
posteriore  hiatus  loco  ponerent,  quales  XXIX  reperiun- 
tur,  saepissime  et,  decies;  deinde  ter:  utinam;  tum 
bis:  aut,  atque,  heu,  ubi-,  ad  extremum  semel:  ut,  o, 
ai,  hic,  huc,  etiam,-  pronomen  ego  ter.  Huius  igitur 
generis  partem  vocaveris  quae  de  particulis  literam  t 
in  exitu  habentibus  dieta  sunt. 

Quae  relinquntur  voces  posteriores  maxima  ex  parte 
nomina  propria  Graeca  potissimum1),  aut  longiores 
voces  Latinae  sunt  (bis  ululatu,  semel  ululatus,  im- 
menso, hirsutae,  iinitatores,  audentior,  imponere,  ani- 
misque,  bis  armentaque,  quibus  addendum  hymenaeos 
Graecae  originis);  illorum  XXI,  horum  XII,  omnino 
XXXIII  exstant  exempla. 

Quae  restant  verba  anapaestica  sunt  quinque  :  apibus, 
homines,  hominum  (secundae  arsis);  inimica,  oculos 
tertiae  arsis);  monosyllabum  arma  (quartae  arsis). 

Quibuscum  priores  voces  comparandae  sunt.  Sunt 
vero  eae  quidem  pleraeque  aut  particulae  (XV,  decies  o, 
bis  io,  bis  heu,  semel  ai)  aut  nomina  propria2)  eorum- 
que  similes  voces  conati,  iuniperi,  penatigero,  bis  ferni- 
neo,  purpureae,  turrigerae;  omnino  XXXIII. 

Restant  voces  anapaesticae,  spondi  acae,  iambicae  in 
i  et  o  desinentes,  tertiae  potissimum  arsis  (pecori,  radii, 


1)  Unum  tantum  duarum  est  syllabarum  (Hyla);  Antemnae  et 
Aurorae  non  sunt  Graecae  originis. 

2)  Nomina  propria  vel  substantiva  vel  adiectiva  omnino  XXXII  in 
versibus  aut  ante  hiatum  aut  post  eum  aut  utroque  loco  posita  inve- 
niuntur. 

perii,  bis  mairi,  agni,  tanti,  bis  lauri,  cedro,  buxo), 
vel  quartae  (pecori,  duci,  tui,  genero,  domo,  colo  ;  addas 
oleae),  vel  secundae  (pecori,  pereo),  de  quibus  videas 
quae  supra  diximus l).  Haec  enim  verba  ordinem  quasi 
separatum  conficiunt.  Denique  monosyllaba  vox  „spe" 
nominum  appellativorum  Latinorum  numero  est  ad- 
denda. 

Quaedam  autem  vocabula  non  uno  tantum  loco 
hiatum  efficiunt,  sed  eadem  duobus  vel  tribus  locis 
inveniuntur,  ut  poeta  sua  ipsius  verba  aut  alius  poetae 
imitatus  esse,  aut  certe  non  sine  studio  aliquo  iis  usus 
esse  videatur.  Ita  enim  aliquoties  reperiuntur  haec 
verba:  Interiectio  o  decies;  io,  heu  bis;  pecori  ter; 
lauri  bis;  Dardanio  bis;  femineo  bis;  perii  et  pereo 
priore  loco.  Posteriore  loco  et  decies;  utinam  ter;  ego 
ter;  aut  bis;  atque  bis;  ubi  bis;  heu  bis;  armentaque 
bis;  Anchisae  bis;  ululatu  bis  et  ululatus;  Aganippe 
bis;  Aeneia  et  Aeneae;  Arethusa  et  Arethusae;  homines 
et  hominum. 

Postremo  videamus,  quot  trium  poetarum  quisque 
hiatus  huius  exempla  exhibuerit.  Et  Horati  quidem 
duo  tantum  sunt  in  Epistularum  libris.  Apud  Ovidium 
autem  in  Metamorphosesi  XXII  leguntur,  decem  in 
quinta  arsi,  sex  in  prima  antecedente  o  interiectione, 
duo  antecedente  interiectione  io  in  eiusdem  versus 
secunda  et  quarta  arsi,  tria  antecedentibus  nominibus 
propriis  in  tertia  arsi,  unum  antecedente  interiectione 
ai  in  sexta  arsi.  Vergilius  vero  longe  maximum  maxime- 
que  variorum  exemplorum  numerum  hiatus  in  arsi  facti 

l)  Cf.  pagg.  17.  19.  22  sq.  huius  diss. 

ostendit;  huius  enim  poetae  XLV  eius  exempla  inve- 
niuntur,  pleraque  in  tertia  (duodeviginti)  et  quarta  arsi 
(duodecim);  praeterea  octo  in  quarta,  quinque  in  se- 
cunda,  duo  in  prima  (heu,  heu)  exstant  arsi.  Quorum 
in  Aeneidos  Carmine  longissimo  XXIIII,  in  Georgicon 
volumine  multo  minore  X,  in  Bucolicis,  id  quod  mirum 
videatur,  XII  inveniuntur;  optimo  enim  iure  mireris 
duodecim  hiatuum  numerum,  qui  in  Bucolicis  exstat, 
nisi  quo  tempore  haec  carmina  composita  fuerint,  tecum 
reputaveris. 


IL  DE  HIATU,  QUI  FIT  IN  THESI. 

Quamquam  hiatus,  certis  ille  quidem  terminis  cir- 
cumscriptus  ideo  non  legem  constituit,  sed  licentiae 
cuidam  poeticae  neque  ei  ingratae  debetur,  tamen  par- 
vum  esse  versuum  numerum  observavimus,  qui  hiatum 
in  arsi  contineant.  At  in  thesi  rarissimum  esse  dices, 
si  exemplorum  numerum  cum  ilio  comparaveris  adver- 
terisque  animum,  non  pluribus  quam  XX  locis  in  thesi 
inveniri  hiatum.  Fieri  enim  non  potuit,  quin  Latini 
magis  ab  hiatu  in  thesi  adhibendo  abhorrerent,  quam 
in  arsi,  quod  celerius  in  illa,  quam  in  hac  currit  versus 
moraque,  quae  hiatu  efficitur,  in  thesi  non  aeque  fe- 
renda  est  atque  in  arsi,  quam  poetae  stationem  quan- 
dam  facere  voluerunt.  Itaque  cum  verba  hiulca,  nisi 
intervallum  fiat,  a  natura  linguae  Latinae  vocales  con- 
iungi  iubentis  dissideant,  intelligitur ,  cur  poetae  in 
universum  hiatus  in  thesi  impatientes  fuerint. 

Solet  autem  in  thesi  hiatus,  praeter  paucos  quos- 
dam  versus  in  vocibus  inveniri,  quae  in  vocales  desi- 
nunt  natura  longas,  quaruin  XVI  sunt  exempla.  Hoc 
autem  numero  duo  continente  versus,  in  quibus  hiatus 
efficitur  imperativo  vale,  cuius  finalis,  quamvis  vulgo 
anceps  dicatur,  longa  est.  Ac  si  propterea,  quod  inter- 
dum  corripitur,  prò  ancipiti  habenda  sit,  haud  scio  an 
idem  statuendum  videatur  de  vocalibus  longis  omnibus 
hiatu  in  thesi  correptis. 

Duplex  est  autem  hiatus  genus  examinandum.  Nam 
in  thesi  vocis  prioris  aut  trochaicus  est  exitus,  aut  in 
diaeresin  incidit.  Itaque  huius  capitis  tripartita  est 
ratio.  Primo  enim  de  caesuris  trochaicis  quae  vocibus 
efficiuntur  in  vocales  longas  cadentibus,  tum  de  variis  diae- 
resis  generibus  disputandum  erit,  quibus  in  ipsis  voces 
ita  terminatae  hiulcum  redclunt  versum,  postremo  de 
vocalibus  brevibus  in  altero  utro  thesis  genere  positis1). 

1.  De  fìnalibus  longis  in  caesura  trochaica. 

Hiatus,  qui  in  caesura  trochaica  voce  aliqua  efficitur 
in  vocalem  longam  exeunte,  haec  inveniuntur  exempla, 
quattuor  Vergili,  unum  Horati,  duo  post  secundum,  sin- 
gula  post  primum,  tertium,   quartum  trochaeum: 

Si  me  -  aiuas,  inquit,   paullum  hic  ades.    Inteream  si.    Hor. 

Serm.  I.  9,  38. 
Te  Corydon,  o  -  Alexi;  trahit  sua  quemque   voluptas.    Verg. 

Bue.  II.  65. 
Credimus?  an,  qui  -  amant,  ipsi  sibi  somma  fingunt.  ib.  Vili.  108. 


l)  Cum  in  tantulo  exemplorum  numero,  quae  sint  vocales,  minoris 
esse  videatur  momenti,  hoc  caput  in  alias  atque  alterum  partes  de- 
scripsimus. 

Glauco  et  Panopeae  -  et  Inoo  Melicertae.  Verg.  Georg.  I.  437. 
Nomen  et  arma  locum  servant.    Te,  -  amice,  nequivi.    Verg. 

Aen.  VI.  507. 

In  omnibus ,  quos  modo  proposuimus ,  versibus, 
praeter  eum,  qui  in  Georgicis  exstat,  monosyllaba  longa 
hiatu  correpta  priorem  tenet  sedem  ;  tribus  locis  sequitur 
vel  amandi  verbi  forma  vel  substantivum  inde  deri- 
vatum  (amas,  amant,  amice),  quod  noli  in  casu  aliquo 
positum  faetumve  fortuito  putare,  quoniam  etiam  apud 
Terentium1)  hiatus  „qui  amant"  exstat,  similiaque  apud 
Plautum  inveniuntur  exempla 2)  e  genere  antiqui  illius 
hiatus,  qui  praeter  hiatum  distinctione  aliqua  factum 
apud  Plautum  solus  legitimus  est. 

In  versu,  quem  secundo  loco  posuimus,  interiectio  o, 
quae  alio  quodam  Ovidi  loco  (Met.  XIIII.  832)  et  hiatum 
efficit  nec  vocalis  longae  iacturam  facit,  correpta  est 
ante  nomen  Graecum  anapaesticum. 

Versum  hiulcum  xazà  tqìtov  tqoxuIov  memineris 
velim  e  Georgicon  libris  adscriptum  esse,  in  quibus 
hiatus  vocibus  in  ae  diphthongum  exeuntibus  saepius 
efficiuntur  vel  in  diaeresi 3)  vel  in  arsi 4) ,  sequente 
potissimum  litera  a.    Diphthongus  ae  utique  est  primae 

J)  Terent.  Andr.  1.2,20:  Hoc  quid  sit?  Omnes,  qui  amant,  sibi 
dari  uxorem  ferunt.  Euri.  1.  2,  113:  Noctes  diesque  me  ames,  me 
desideres. 

2)  Plaut.  Curcul,  1.  3,  57:  Si  amas,  eme  ne  rogites  facito  ut  pretio 
pervincas  tuo.   cf.  pag.  58  sq. 

3)  Cf.  Verg.  Aen.  III.  211:  Insulae  Ionio  in  magno,  quas  dira  Ce- 
laeno.    id.  Georg.  IV.  461:  Implerunt  montis;  flerunt  Rhodopeiae  arces. 

4)  Cf.  Verg.  Georg.  II.  144:  Implevere;  tenent  oleae,  armentaque 
laeta.  ibid.  IIII.  463:  Atque  Getae,  atque  Hebras  et  Actias  Orithyia. 
ib.  I.  221:    Ante  tibi  Eoae  Atlantides  abscondantur. 

declinationis  et  in  thesi  hiatu  corripitur  Graeco  more; 
ionicus  autem  a  minori  qui  hiatu  concluditur  finali 
correpta  paeon  tertius  fit.  Hunc  versum  integrum  fere 
de  Parthenio  expressum  esse  infra  videbimus. 

De  versuum  seriptura  nihil  ambigitur ,  quod  ut 
hiatum  non  esse  legitimum  censeamus  nos  permoveat1). 

2.  De  finalibus  longis  in  diaeresi. 

Hiatus  cum  in  diaeresi  voce  aliqua  in  vocalem  lon- 
gam  desinente  aut  ita  effici  possit,  ut  finalis  longa  non 
mutetur,  aut  ut  corripiatur,  quae  ad  illud  genus  per- 
tinent  exempla  novem  priore  loco  ponam,  subiciam 
unum  et  alterum  locum,  quibus  finalis  longa  hiatu  non 
correpta  dubitationis  aliquid  habere  videatur. 


J)  Ne  quis  autem  miretur,  quod  hiatus  exemplis  post  caesuram 
trochaicam  in  indicem  relatis  iam  clausus  sit  ordo,  nec  mentio  facta  sit 
Verg.  Aen.  X.  179:  -Hos  parere  iubent  Alpheae  origine  Pisae-,  paucis 
verbis  exponendum  est,  eur  Lachmanni  coniecturae  (Lucr.  p.  160)  a 
Ribbeekio  in  textum  receptae  non  assentiamur.  Quamvis  enim  quod  a 
Wagnero  (Lectt.  Vergg.  Philol.  1860.  Suppl.  I.  p.  356)  prolatum  est 
argumentum,  praeter  unum  locum  Georg.  I.  437  non  solere  longam 
syllabam  in  medio  dactylo  a  Vergilio  corripi,  id  exemplis  a  nobis  col- 
lectis  infìrmatum  arbitremur,  tamen,  cum  et  librorum  optimorum  omnium 
seriptura  sit  Alpheae  ab  origine,  et  Priscianus  praepositionem  tueatur, 
animum  inducere  non  possumus,  ut  versum  reiecta  codicum  auctoritate 
mutandum  censeamus.  Nam  cum  summo  critico  largiamur,  offensionis 
aliquid  habere  longae  vocalis  vel  diphthongi ,  quam  anteceda!  vocalis 
longa,  elisionem,  et  facili  negolio  corrigi  posse  verba  Aen.  VI.  505: 
•  Rhoeteo  in  litore*  omissa  praepositione,  iidem  ei  non  largimur,  minus 
offensionis  esse  in  simili  elisionis  genere,  si  vox  in  longam  vocalem  vel 
diphthongum  praecedente  diphthongo  exeat  ac  snbsequatur  vocalis,  cuius 
generis  et  ab  ipso  Lachmanno  et  a  Wagnero  1. 1.  exempla  aliquot  con- 
gesta sunt  emendationis  illa  quidem  impatientia,  velut  Aen.  IX.  672: 
"Idaeo  Alcanore  creti*.  Itaque  alterius  generis  exempla  altero  firmari 
nobis  videntur. 

a.    Post  quintum  dactylum: 

Ter  sunt  conati  imponere  Pelio  -  Ossam.   Verg.  Georg.  I.  281. 
Fulmine  et  excussit  subiecto  Pelio  -  Ossam.   Ov.  Met.  I.  155. 
Victor  apud  rapidum  Simoenta  sub  Ilio  -  alto.  Verg.  Aen.V.  261. 
Implerunt  montis;  flerunt  Rhodopeiae  arces.   id.  Georg.  UH.  461. 

Trium  versuum  priorum  perquam  magna  est  simili- 
tudo  ;  concurrimt  enim  duae  voces,  quarum  altera  Graeca 
trium  syllabarum  exit  in  o  secundae  declinationis  et 
hiatu  fit  dactylica,  extrema  litera  Graecorum  modo  cor- 
repta.  Uno  loco  adieetivum  litera  a  incipiens  substantivo 
subici  tur,  duobus  iterata  est  vocalis  o,  quae  maiorem, 
etiam  in  thesi,  vim  habet  ad  delineandum  maximi 
laboris  impetum,  quo  Terrae  filii  montem  in  montem 
imposituri  erant l).  Vergilius  autem  hoc  usus  est  hiatu, 
quippe  qui  tam  saepe  apud  eum  reperiatur  poetam, 
quem  sibi  imitandum  proposuerat,  Homerum2).  Neque 
mirum  est,  si  Ovidius  in  eadem  re  describenda  aequalem 
suum,  cuius  normam  saepissime  sequebatur,  imitatus 
est  hiatu  repetito3),  qui  ab  ilio  tempore  non  tam  alienus 
erat,  quam  a  posterioribus  Vergili  imitatoribus  ;  hi  enim 
propterea  Pelio  Ossam  in  Pelion  Ossae  mutaverunt4). 


2)  Cf.  Verg.  Aen.  III.  606:  Si  pereo,  hominum  manibus  periisse 
iuvabit  et  quae  pag.  24  sq.  et  pag.  39  diximus. 

2)  Geli.  Noct.  Alt.  VI.  20.  —  Hom.  II.  *.  Ili:  delk?j,  f  ¥'.431: 
diaxov  ovqcc.  K.  542:  dilziy  r\Gnùt,ovro.  (B.453:  xccodiy,  àkXrjy.rov.)  — 
Syll.  brev. :  II.  B.  315:  cc^cfinorniq  ò&vQOfxévt}.    J.  96:  tuc'(Xiaia  \4le- 

ì-ttPÒQÙ}. 

3)  Cf.  Verg.  Aen.  HII.  667:  Lamentis  gemituque  et  femioeo  ululali!. 
Ov.  Met.  XI.  17:  Tympanaque  et  plausus  et  Bacchei  ululatus.  — 
pag.  14.  25  huius  diss. 

4)  Statius  Th.  VIII.  78  et  Claudianus  XXI.  12.  cf.  Luciani  Muel- 
leri  de  re  metrica  librum  HII.  pag.  308. 

Itaque  fieri  potuit,  ut  in  nonnullos  libros  manu  scriptos 
illud  Pelion  Ossae  irreperet,  cum  optimi  libri  Pelio 
Ossam  retinerent,  quod  nos  quoque  et  legitimum  et 
retinendum  censuimus. 

Versus,  quem  extremo  posuimus  loco,  et  òfioiors- 
XevtM  implerunt — flerunt  insignis  est,  et  cumulatis  spon- 
deis,  quos  subsequitur  vocabulum  Graecum  pentasyllabum 
Rhodopeiae  correpta  finali,  id  quod  diphthongo  ae  et  in 
caesura  trochaica  tertia  et  in  diaeresi  prima  accidere 
iam  observavimus.  Notandus  praeterea  hiatus,  qui  uno 
interiecto  versu  subsequitur  :  „  Atque  Getae ,  atque 
Hebrus,  et  Actias  Orithyia".  Scriptura  autem  librorum 
eonsentiens  confirmatur  a  Macrobio,  qui  Sat.  V.  17,  15 
Vergili  versum  affert. 

b.    Post  primum  dactylum: 
Insulae  -  Ionio  in  magno,  quas  dira  Celaeno.  Verg.  Aen.  III.2I1. 
Aut  Atho,  -  aut  Rhodopen,  aut  alta  Ceraunia  telo.   id.  Georg. 

I.  332. 

Prior  versuum  commissam  exhibet  diphthongum  ae 
cum  vocali  i,  quae  coniunctio  praeter  hunc  locum  apud 
eundem  poetam  (Bue.  VII.  53)  in  arsi  reperitur,  nec 
tamen  a  critico  ullo  Vergili  versus  in  dubium  vocatus  est. 

Altero  loco  libri  manu  scripti  ad  unum  omnes  ex- 
hibent  aut  Athon,  quod  Ribbeckius  Servi  nota  ad  Aen. 
XII.  701  confirmari  sibi  persuasiti  ^Athon,  haec  est 
vera  lectio.  Nam  si  Athos  legeris,  brevis  est  et  versus 
non  stat."  Idem  1.  e.  reiecta  Servi  et  scriptura  et 
auctoritate  Athos  scripsit.  Quod  solum  comparar!  potest 
nomen  Graecum,  Ceos,  accusativum  format  Ceo  non  Ceon, 
neque  accusativi  Athon  correpta  vocali  ullum  est  exem- 

4 

plum  praeter  locum  Valeri  Flacci  I.  664:  „aut  Athon 
aut  Rhodopen."  Quem  tamen  aeque  se  habere  atque 
quod  a  Statio  Theb.  Vili.  78  et  a  Claudiano  XXI.  12 
hiatum  utique  vitantibus  prò  Vergiliano  Pelio  Ossam 
subiectum  est  Pelion  Ossae,  Lucianus  Muellerus  1.  e. 
p.  308  significava.  Accedit  quod  Theocritus  VII.  76, 
cuius  versum  a  Vergilio  expressum  esse  quis  dubita- 
verit,  hiatum  admisit  ?j  "A&co  rj  ^Poòonctv.  Itaque 
Heinsii  coniectura  recipienda  nobis  videtur:  „Aut  Atho 
aut  Rhodopen". 

e.    Post  guartum  dadylum: 
Claniassent,  ut  litusHyla,  Hyla  -  omnesonaret.  Verg.Buc.VI.44. 
Et  longum,  formose,  vale,  vale,  -  inquit,  loia.   ib.  III.  79. 
Verba  locus.    Dictoque  vale,  vale  -   inquit  et  Echo.    Ov.  Met. 

III.  501. 

Poetae  his  versibus  operam  dederunt,  ut  vocis  ima- 
ginem  hominibus  clamantibus  quasi  respondentem  imi- 
tareotur.  Qua  in  re  cum  Vergilius  duobus  locis  ita 
elaborasset,  ut  versus  ad  exemplar  Theocriti  (Vili.  76) 
currerent l) ,  Ovidius  alterum  locum  imitando  effinxit. 
Iteratur  enim  ante  hiatum  eadem  vox,  quae  natura 
iambica  ita  in  antecedente  arsi  usurpatur,  tum  hiatus 
vi  fit  pyrrhichius.  Neque  Ovidius  unum  repetitum 
vale,  sed  etiam  vocem,  quae  sequitur,  „inquit",  a  Ver- 
gilio mutuatus  est.  Verum  trium  versuum  non  in  hac 
solum  re  par  est  ratio;  sed  etiam  si  caesuras  specta- 
veris,  si  quidem  in  omnibus  invenitur  et  quae  vocatur 
caesura     xazà    tqìtop    TQO%aTov,    et    è(p$ì]niiJ,SQijg,    et 


')  xalóv,  xaXòv  eluei>  Zydaxsv.  cf.  Theocr.  VI.  8.  Callim.  Del.  203. 

Toi&ijfitfisQrjs,  et  caesura  trochaica  pedis  quinti;  prae- 
terea  diaeresis,  quae  TSTganodicc  PovxoAmt]  dicitur,  in 
omnibus  his  observatur  versibus. 

De  scriptum  nusquam  dubitatur. 

Versus,  quos  attulimus,  cum  omnes  vocalibus  in 
diaeresi  commissis  finalem  longam  corripiant,  duo  ex- 
stant  loci,  quibus  id  non  factum  esse  miramur: 

0  et  de  Laida,  o  -  et  de  gente  Sabina.   Ov.  Met.  XIIII.  832. 
Glauco  -  et  Panopeae  et  Inoo  Melicertae.  Verg.  Georg.  I.  437. 

In  utroque  autein  versu  complures  continentur  hiatus. 
Atque  alter  eo  nomine  cum  versibus,  de  quibus  modo 
disputavimus,  comparali  potest,  quod  interiectio  o  sub- 
sequente  non  solum  particula  et,  verum  etiam  praepo- 
sitione  de  repetitur,  ita  tamen,  ut  o  et  in  primae  sedis 
arsi  producatur  neque  in  thesi  tertiae  corripiatur.  Quod 
nisi  factum  esset,  non  potuit  Ovidius  illa  uti  anaphora; 
nam  licet  vocali  insequente  corriperetur  o  et,  abicienda 
certe  erat  praepositio  de.  Accedit  quod  uterque  hiatus 
defenditur  particula  et,  quam  ipsam  et  omnino  syllabas 
in  t  desinentes  poetas  in  hiatu  adamasse  observavimus. 

Alter  versus  in  dubium  est  vocatus  propter  singu- 
larem  hiatus  naturam.  Hiatum  enim  continet  in  di- 
aeresi pedis  spondiaci,  qualis  praeter  hunc  locum  et 
Ovidianum,  qui  interiectione  excusatur,  nusquam  in- 
venitur.  Neque  tamen  est,  cur  versum  non  esse  Ver- 
gili censeamus.  Omnibus  enim  libris  hiatum  coufìrmari 
et  fidem  fieri  a  Charisio  Ribbeckius  ad  h.  1.  notavit. 
Vergilium  vero  probabile  est  multis  aliis  in  rebus  Ho- 
meri  studiosum ,  quam  hic  sibi  permiserit  admisisse 
licentiam,  ut  vocalem  sequente  vocali  in  thesi  non  cor- 

4* 

riperet.  Hiatus  enim  Vergili  est,  non  Parthenii1),  quem 
Gellius  et  Macrobius  tradiderunt  versus  Vergiliani  quasi 
normam  dedisse  hisce  verbis:  riavxw  ucci  NtjQfy  xaì 
^Ivoóto  MshxsQTrj.  In  quibus  vertendis  cum  ipsam  par- 
ticulam  ucci  (et)  retineret,  hiatus  factus  est,  quem  ut 
faceret  Homericus  usus  Yergilio  permisit2)  Itaque  non 
est,  cur  vel  Wagneri  coniecturam  recipiamus  ut  aliis 
locis  ita  hoc  in  versu  excidisse  post  dativum  Glauco 
particulam  que  contendentis,  vel,  id  quod  facile  quis 
suspicatus  fuerit,  initio  versus  et  reponendura  esse 
putemus. 

Hoc  capite  ad  finem  perducto  dicendum  videtur  de 
hiatu,  quem  viro  doctissimo  Augusto  Meinekio  probata 
Gesneri  coniectura:  sterilisve  palus  diu  aptaque  remis 
Hor.  Epl.  IL  3  (A.  P.),  65  admittere  placuit.  Bentleius 
ne  ultima  vocis  palus  syllaba  vulgata  lectione  corripe- 
retur,  coniecit  palus  prius.  Lucianus  Muellerus  Meine- 
kio assentitur.  Verum  enimvero  cum  et  Priscianus  ac 
Servius  compluribus  locis,  quos  Bentleius  adscripsit,  ul- 
timam  illius  vocis  syllabam  corripi  apud  Horatium  tra- 
diderint,  et  cum  neutiquam  vocalis  u  in  hiatu  inveniatur, 
servanda  videtur  quae  in  libris  manu  scriptis  omnibus 
invenitur  scriptura. 

3.  De  finalibus  brevibus  in  thesi. 

Tria  sunt  exempla,  quae  concursum  exhibent  voca- 
lium  priore  brevi;  quorum  duo  in  tertia  thesi  trochaica, 
unum   in  quarti  pedis  diaeresi  exstat;  adiciemus  Ho- 

i)   Geli.  Noct.  Att.  XIII.  26.   Macrob.  V.  17. 
2)   Cf.  pag.  60  sq. 

rati  versimi,  qui  vocem  in  m  desinentem  synaloephe  non 
facta  continet,  in  thesi  pedis  quarti  trochaica. 

Et  bis  io,  Arethusa,  -  io,  Arethusa,  vocavit.   Ov.  Met.  V.  625. 
Addam  cerea  prima,  -  honos  erit  huic  quoque  pomo.    Verg. 

Bue.  II.  53. 
Et  vera  incessu  patuit  dea.  -  Ille  ubi  matrem.   id.  Aen.  1. 405. 
Quam   laudas  piuma?   cocto  num  -  adest  honor  idem.    Hor. 

Sera.  II.  2.  28. 

De  primo  versu  iam  supra  disputavimus;  hiatus  enim 
praeter  tbesin  in  arsi  habet  duos;  praecedit  paeon  ter- 
tius,  qui  nomine  Graeco  proprio  continetur,  sequitur 
iambus,  interiectio  io.  Neque  dissimilis  ut  in  ilio  versu: 
„o  et  de  Latia,  o  et  de  gente  Sabina"  poetae  ars  in 
repetitione  verborum  „io,  Arethusa"  conspicitur.  Itaque 
in  mentem  nobis  non  veniet,  tollere  hiatum,  id  quod 
Hauptius  inserto  verbo  „vocavit"  alteraque  exclamatione 
„io  Arethusa"  ad  fìnem  versus  relegata  contra  optimo- 
rum  librorum  auctoritatem  fecit,  Quod  vero  post  „Are- 
thusa"  oratio  subsistit,  ad  defendendum  hiatum  non 
parvi  faciendum  est. 

Vergilianorum  duorum  versuum  alter  iambum,  alter 
pyrrhichium  ante  hiatum  exhibet,  voces  Latinas  prima 
et  dea,  post  quas  oratio  subsistit;  inter  verba  „dea" 
et  „ille"  maiore  etiam,  quam  altero  loco  distinguendum 
est  nota.  Hi  versus  quamvis  rarissimi  hiatus  prope 
sola  sint  exempla,  consentientibus  libris  Mss.  ab  edito- 
ribus  non  tentati  sunt. 

Restat,  ut  de  versu  ilio  Horatiano,  quem  adiecimus, 
paucis  dieamus;  qui  insignis  est  synaloephe  post  m  li- 
teram  omissa,  cuius   praeterea  exemplum  neque  apud 


54 

Vergilium,  neque  apud  Ovidium  Horatiumve  invenitur, 
multa  et  apud  antiquiores  poetas,  Ennium,  Plautum, 
Terentium,  Lucili um,  Lucretium,  et  apud  posteriores, 
Propertium,  Tibullum,  Manilium  l).  Quae  cum  ita  sint, 
tamen  tollendum  esse  hiatum  non  censemus;  libri  enim 
omnes  in  eo  firmando  consentiunt  et  in  Horati  Sermo- 
nibus  plurima  inveniuntur,  quae  a  reliquorum  scripto- 
rum  usu  dissident ,  et  verba  et  constructiones  et  syna- 
loephes  exempla  asperrimae  multaque  quae  sermonis 
sunt  quotidiani,  ut  hoc  in  numero  etiam  huius  versus 
hiatus  videatur  esse  reponendus. 


Iam  quae  superiore  disputatione  effecimus,  uno  in 
conspectu  proponamus: 

1.  Poetae  hanc  secuti  sunt  regulam,  ut  et  in  thesi 
trochaica  et  in  diaeresi  commissis  duabus  vocalibus 
finalem  longam  corriperent. 

2.  Plurima  hiatus  in  thesi  exempla  in  sede  quarta 
inveniuntur,  cum  hiatus  in  arsi  legitima  sit  sedes  quinta 
et  tertia. 

3.  Hiatus  in  thesi  praecipuae  sunt  sedes  post  ter- 
tium  trochaeum  et  post  dactylum  quintum  quartumve; 
vitatur  post  quintum  trochaeum  et  post  secundum  ter- 
tiumve  dactylum;  hac  in  sede  uno  loco  invenitur  finali 
non  correpta. 

4.  Hiatum  in  thesi  trochaica  monosyllabae  longae 
antecedunt  eaeque  correptae,  quibus  adicere  licet  par- 

x)  Cf.  G.  Hermann,  epit.  d.  m.  p.  31/32.  Schneider  1. 1.  pag.  153  sq. 
Li.  Mueller,  de  re  rn.  pag.  306. 

ticalam  num.  Tres  sunt  exceptiones  in  sedem  tertiam 
cadentes.  Si  unum  excipias  locum  (Georg.  I.  437),  sub- 
sequitur  aut  iambus  aut  amphibrachys. 

5.  Hiatum  in  diaeresi  finali  prioris  vocis  correpta 
vel  pyrrhichius  praecedit,  vel  dactylus.  Excipiendi  sunt 
duo  loci,  quorum  altero  finalis  pyrrhichii  natura  brevis 
est,  altero  pentasyllabum  invenitur.  Singularis  est  ratio 
versuum  duorum,  in  quibus  finalis  longa  hiatu  non  cor- 
ripitur.  Numeri  vocum  insequentium  vel  sede  diaeresis 
constituuntur,  vel  originerò  traxisse  putandi  sunt  e  ver- 
sibus  quibusdam,  quos  poetae  imitando  expresserunt. 

6.  Hiatus  in  thesi  aeque  atque  in  arsi  moram  ple- 
rumque  facit  vel  leviorem  vel  nota  distinguendam.  Ex- 
cipienda  sunt  monosyllaba  et  trisyllaba,  quibus  adnu- 
merandum  est  adiectivum  Rhodopeiae. 

Vocales  inveniuntur  hae  finales  :  o  VII,  a  UH,  e  IIII, 
ae  III,  i  I;  initio  posterioris,  a  VII,  i  V,  o  IV,  e  III, 
au  I,  quae  ita  committuntur  : 

o.  a.  II,  o.  e.  II,  o.  au.  I,  o.  o.  IL 

e.  a.  II,  e.  i.  II;  ae.  a.  I,  ae.  e.  I,  ae.  i.  I. 

a.  o.  II,  a.  i.  II;  i.  a.  I. 

um.  a.  I. 

Iteratur  modo  vocalis  o  duobus  locis  (Pelio  Ossam). 

Magnus  etiam  in  thesi  nominum  propriorum  Grae- 
corum  numerus  est,  VII  locis  hiatum  antecedentium, 
binis  aut  subsequentium  aut  ita  commissarum,  ut  hia- 
tum inter  se  efficiant.  Praeterea  ante  hiatum  coniunctio 
num,  bis  interiectio  o,  bis  imperativus  vale,  pronomina 
me,  te,  qui,  substantiva  insulae,  pruna,  dea  reperiuntur, 
sequuntur  coniunctiones  et  interiectiories   (io,  aut,  ter 

et),  nomina  (honos,  arces,  amice,  alto,  ille,  omne),  verba 
(amas,  amant,  adest,  bis  inquit). 

E  XX  versibus  Vergili  sunt  XIV,  quorum  V  in  Geor- 
gicis,  IIII  in  Aeneide  leguntur,  Ovidi  IIII,  Horati  IL 


Quamquam  quae  singulorum  sint  generum  praece- 
ptiones  iam  exposuimus,  tamen  quid  de  hiatu  in  uni- 
versum praecipi  possit,  exponere  eonsentaneum  iudi- 
cavimus  : 

1.  Monosyllabae  longae  et  in  arsi  et  in  thesi  hia- 
tum  saepe  efficiunt,  interiectiones  (o,  heu,  ai)  aeque  ac 
substantiva  (spe)  et  pronomina  (me,  te,  qui). 

2.  Hiatus  in  arsi  multo  frequentar,  quam  in  thesi 
est,  frequentissimus  quinta  in  sede  et  in  tertia  (XXVII 
et  XXIIII),  neque  ita  rarus  in  quarta  (XV),  rarior  in 
secunda  (VIII),  rarissimus  in  prima  (IIII),  nisi  interiectio- 
nes antecedunt  (IX),  et  in  sexta  (I). 

3.  Neque  in  arsi  neque  in  thesi  hiatus  admittitur, 
nisi  finalis  longa  est,  quae,  praeter  duos  versus,  in  thesi 
semper  corripitur.  Nullae  in  arsi,  tres  in  thesi  inve- 
niuntur  exceptiones,  quibus  particulam  num  addas. 

4.  Frequentissimus  cum  in  arsi  sit  hiatus,  hac  ta- 
men sola  non  fit  legitimus,  sed  aliae  accedant  causae 
necesse  est,  quibus  quasi  ratus  fiat. 

5.  Non  omnes  hiatum  praecedunt  pedes.  In  arsi 
dominantur  quasi  voces  in  iambum  exeuntes,  ita  ut 
maior  choriamborum  quam  anapaestorum  sit  vis,  iambi 
anapaestis  cedant.  Spondei  molossis  sunt  frequentiores, 
dispondeus  non  invenitur.    In  thesi  trochaica  nec  trisyl- 

labum  invenitur  nec  epitritas  quartus,   in  diaeresi  nec 
monosyllabum  breve  nec  tetrasyllabum. 

6.  Vocalium  si  frequentiam  spectaveris,  alios  aliis 
impares  invenies.  Et  in  arsi  et  in  thesi  praevalet  fina- 
lis  o,  voces  posteriores  saepissime  vocali  a  incipiunt. 

7.  Hiatus  voce  in  m  literam  desinente  semel  tan- 
tummodo  fit,  in  versu  ilio  Horatiano. 

8.  Frequentissimus  apud  Yergilium  est  hiatus;  or- 
dine secundus  Ovidius  est,  tertius  Horatius,  siquidem 
apud  Vergilium  LIX,  apud  Ovidium  XXVI,  apud  Hora- 
tium  IIII  hiatus  exempla  inveniuntur. 

Quae  modo  ad  calculos  vocata  est  ratio,  digna  vi- 
detur,  quae  paullo  accuratius  conficiatur.  Ac  primum 
quidem  cum  quod  in  Horati  sermonibus  observatur  et 
orationis  et  numerorum  genus  propius  quam  quod  in 
epistulis  a  soluta  absit  oratione z),  haud  mirum  est,  quod 
hiatus  in  thesi  exempla  a  ceterorum  poetarum  usu  re- 
cedentia  in  sermonibus  solis  reperiuntur.  Apud  Ovidium 
autem  notabilis  est  hiatuum  in  thesi  paucitas;  hiatus 
in  arsi  versatur  potissimum  in  sede  quinta  finali  ille 
quidem  o  plerumque  effectus,  neque  in  prima,  nec  se- 
cunda,  nec  quarta  arsi,  nisi  interiectionibus  fit,  harum- 
que  si  vocularum  rationem  subduxeris,  dimidiatum  exem- 
plorum  numerum  invenies.  Praeterea  in  quinque  libris 
prioribus  paullo  quam  in  ceteris  maiorem  numerum  ob- 
servavimus.  Apud  Yergilium  vero  hiatus  in  tertia  arsi 
praevalet  finali  plerumque  i  eifectus  eaque  potissimum 
locis  qui  in  Bucolicis  inveniuntur;   ab  hac  et  a  quarta 


■)   Cf.  Hermann,  El.  doctr.  metr.  pag.  353. 

sede  arsis  quinta  pari  intervallo  distat  finali  o  ita  in- 
signis,  ut  exempla  tantum  non  omnia  Aeneidos  libris 
contineantur  ;  hanc  si  exceperis  sedem,  voces  quae  in 
literam  o  desinentes  hiatum  efficiunt,  omnes  in  poemate 
epico  reperiuntur.  Hiatus,  qui  in  arsi  prima  interiectione 
heu  effìcitur,  exempla  e  Bucolicis  solis  repetenda  sunt, 
quae  tamen  hiatu  in  arsi  secunda  quartave  vacant.  Hia- 
tus in  thesi  quarta  quattuor  sunt  exempla,  terna  hiatus 
in  thesi  quinta  et  prima,  qua  quidem  in  sede  nisi  in- 
teriectione hiatum  in  arsi  non  fieri  animadvertimus. 
Et  finalis  o  plura  quam  ceterarum  vocalium,  et  in  Geor- 
gicis  plura  hiatus  in  thesi  quam  vel  in  Aeneide  vel  in 
Bucolicis  sunt  exempla.  lam  vero  si  exemplorum  quae 
singulis  in  libris  inveniuntur  numerum  inieris,  et  secunda 
tertiaque  ecloga  et  primus  Georgicon  liber  aliquantum 
abundare  versibus  hiulcis  videbitur.  Qua  re  quis  non 
videt  confirmationis  aliquid  accedere  ad  Vossi  sententiam 
illum  Georgicon  librum  annis  aliquot  ante  ceteros  ab- 
solutum  esse  contendentis  et  ad  criticorum  opinionem, 
quibus  fere  omnibus  illae  eclogae  reliquis  priores  vi- 
sae  sunt? 

Ex  iis,  quae  a  nobis  disputata  sunt,  intellectum  pu- 
tamus,  quae  hiatus  genera  cum  quibus  numeris  conve- 
niant,  quibusque  in  versus  hexametri  sedibus  videantur 
esse  legitima.  Poetae  igitur  cum  in  ipsa  licentia  leges 
sibi  quasdam  dixisse  existimandi  sint,  iam  quaeritur, 
num  legum  ipsarum  origines  revocari  possint. 

Hiatus  autem  genera  quaedam  apud  poetas  qui 
Augusti  aetate  floruerunt,  inveniuntur  rarissime,  quae 
apud  antiquiores  creberrima  erant. 

Ita  apud  Piatitimi  non  solum  ubi  alia  persona  loqui 
incipit,  vel  in  versuum  asynartetorum  media  parte  in- 
cisa1), sed  etiam  ita  hiatus  et  in  arsi  versuum  iambi- 
corum  et  in  thesi  anapaesticorum  invenitur,  ut  voces 
monosyllabae  aut  longae  aut  in  m  literam  desinentes 
cum  sequente  non  coalescant  vocali,  si  in  arsi  illa  syl- 
laba  altera  sit  duarum  brevium,  quae  longae  unius  loco 
positae  sint  et  ictum  habeant  (quaé  ego,  qui  in  his, 
nàm  ego2)). 

Quam  legem  a  Ritschelio3)  constitutam  Fleckeisenius 
in  thesi  latius  patere  voluit,  neque  de  anapaesticis  tan- 
tum valere  metris4);  quod  ut  ostenderet,  magnam  exem- 
plorum  copiam  antiquiorum  attulit  poetarum,  iisdem  lo- 
cis  quos  nos  congessimus  usus  et  Catulliano  uno  ad- 
dito5). Quorum  exemplorum  etsi  Lachmannus  Lucretia- 
num  unum  propter  insequens  tum  ferri  non  debere 
arbitratus  scripsit:  „  Tempore  eo,  quod  etesia  flabra 
aquilonum,  Nubila  coniciunt  in  eas  tunc  omnia  partis", 
tamen  satis  exemplorum  Fleckeisenius  adhibuisse  videa- 


1)  Cf.  Joh.  Bernh.  Loman,  spec.  crit.  in  Plautum  et  Terentium. 
Amst.  1845.  pag.  21— 25. 

2)  Vocum  couiplurium  syllabarum  nullum  exstat  exemplum.  Cf.  T. 
Macci  Plauti  comoediae.  ex  ree.  Fr.Ritschl.  Tom.I.  Prolegg.  e.  14.  p.202. 

3)  1.  1.  pag.  187  seq. 

4)  Fleckeisen,  Jahrbùcher.  LXI.  1860.  1. 

5)  Lucil.  ap.  Non.  pag.  387:  quid  servas,  quo  eam;  ap.  Charis. 
pag.  100:  irrita  comes  quam  homo.  Donat.  ad  Ter.  Andr.  IL  1,  24:  Ne 
quem  in  arce.  Lucr.  II.  404:  At  contra  quae  amara.  11.617:  proge- 
niem  qui  in.  II.  681:  reddita  sunt  cum  odore.  III.  1082:  sed  dum 
abest.  UH.  1061:  nam  si  abest.  V.  7:  nam  si  ut  ipsa  petit.  VI.  276: 
simul  cum  eo.  730:  quo  etesia  (cf.  Lachm.  adi.). —  Praeterea  nostra 
et  Catull.  Hendec.  53,  4:  te  in  circo,  te  in  omnibus  libellis. 

tur,  ut  hiatum  quem  modo  descripsimus  apud  antiquio- 
res  poetas  fuisse  creberrimum  ostenderet1). 

Qui  hiatus  in  tanta  copia  nusquam  apud  Ovidium, 
duobus  locis  apud  Horatium,  totidem  apud  Vergilium 
invenitur;  neque  apud  Vergilium  nisi  finali  longa,  non 
voce  in  m  literam  exeunte. 

Videmus  igitur  hos  poetas,  quo  semper  fastu  anti- 
quitatis  sectatores  dericlebant  et  qua  sollicitudine  aspera 
quaeque  tollere  studebant,  illud  hiatus  genus  ut  anti- 
quius  et  horridulum  evitasse.  Exstant  tantum  quattuor 
illa  quasi  usus  antiquioris  quaedam  monumenta2);  et 
Horatiana  quidem  idoneam  habent  excusationem ,  quod 
in  colloquio  sermonis  quotidiani  simillimo  leguntur. 

Alia  vero  hiatus  genera  eosdem  poetas  adamasse 
vidimus,  praesertim  cum  voces  Graecas  in  versibus  po- 
nerent,  et  ita  quidem,  ut  hiatus  Graeci,  imprimis  Ho- 
merici,  admoneamur. 

Ac  potissimum  versus,  quorum  in  quinta  arsi  hiatus 
fit,  nominibus  propriis,  quae  dicuntur,  Graecis  hac  in 
sede  collocatis,  Graecorum  versuum  imitatione  expres- 
sorum  signum  haud  ambiguum  prae  se  ferunt3).  Tamen 
quae  vulgo  de  Graecorum  imitatione  dicuntur,  ea  an- 
gustioribus  finibus  circumscribenda  esse  existimamus. 
Etenim  cum  hiatus  in  quinta  arsi  exempla  apud  Vergi- 


1)  Cf.  quae  nos  pag.  46  et  pag.  53  adnotavimus. 

2)  Cf.  Corssen,  Ausspr.,  Voci  u.  Bet.  der  lat.  Spr.  Leipz.  1858/59. 
II.  pag.  198  sq. 

3)  Cf.  Wagner,  Verg.  Voi.  UH.  Q.  V.  XI  in.  —  eund.  Lectt.Vergg. 
Philolog.  1859.  Suppl.  I.  pag.  339  et  Philol.  XVI.  pag.  539.  Corssen. 
1. 1.  II.  pag.  196.  alios  multos. 

lium  et  Ovidium  perrnulta  inveniantur ,  tamen  constat, 
si  quibus  locis  hic  hiatus  apud  Homerum  reperiate 
tecum  reputaveris  inierisque  vocaliuni  ceteris  in  sedibus 
concurrentium  rationem,  non  tantam  quantam  apud  poe- 
tas  illos  Latinos  apparere  nuinerorum  discrepantiam. 
Hiatus  potius  vocalibus  natura  longis  concurrentibus  (g, 
(pj  ovj  oi3  r],  w,  tv,  st>  ai,  a)  in  arsi  quavis  ita  inve- 
nitur,  ut  certis  tamen  legibus  adstrictus  sit1).  Cum  vero 
apud  epicos  Graecos  inprimis  in  arsi  adinissus  esset 
hiatus,  poetae  Latini  pennoti  sunt,  ut  Graeca  cumulan- 
tes  nomina  in  sollemni  quodam  orationis  genere  eodem 
hiatu  saepius  uterentur.  Sedes  autem  in  arsi  quinta 
constituta  videtur  a  Yergilio  ipso,  quem  Ovidius  seque- 
batur. 

Deinde  Homerum  imitatus  esse  videtur  Vergilius, 
cum  in  versu:  „  Glauco  et  Panopeae  et  Inoo  Melicer- 
tae"2)  syllabam  longam  in  thesi  non  correptam  cum 
vocali  insequente  concurrere  permitteret;  ex  Homeri 
enim  versibus,  quorum  in  thesi  hiatus  voce  efficitur 
spondiaca,  plurimi  hiatum  in  eadem  exhibent  sede3). 
Praeterea  constat,  hunc  versum  Graeci  poetae,  Partheni, 
esse  imitationem4);  cuius  cum  versus  esset:  „rXavxw  xaì 
Tlavondri  xaìh)  7vww  MehxsQirf,  hiatus  Vergilio  debetur 


1)  Cf.  Hoffmann,  Quaestiones  Homericae.    Clausth.  1842.  p.  57—77. 

2)  Cf.  pag.  51  sq. 

3)  Cf.  Hoffmann  1.1.  pag.  78,  quo  loco  omnes  Iliados  enumerantur 
versus,  qui  longam  in  thesi  pedis  spondiaei  relinent.  Omnes  et  Uiados 
et  Odysseae  versus,  in  quibus  talis  hiatus  prima  sede,  ut  in  ilio 
versu,  exstat,  in  Wagneri  Add.  ad  lectt.  Vergg.  1. 1.  congesti  sunt. 

4)  Cf.  Gelli  et  Macrobi  quos  supra  laudavimus  locos.  pag.  52. 

5)  Suspicor  uT  '/^w'ftj  M. 

Graecum  xaì  vertenti  et,  etsi  que  particulam  encliticam 
ei  àddere  licebat,  quod  Wagnerus,  qui  in  editione  hia- 
tum  Glauco  et  retineri  maluit,  in  quaestionibus  Vergi- 
lianis *)  fieri  potuisse  censet,  cum  in  Mediceo  libro  saepe 
que  omissa  sit  particula.  Idem  in  schedulis  ad  lectiones 
Vergilianas  adiectis2)  hiatum  tuetur,  nec  aliter  in  le- 
etionibus  Vergilianis  ipsis3). 

Etiam  tres  versus,  qui  syllabam  brevem  in  thesi 
exhibent  sequente  vocali,  ad  Homericum  usuni  revocandi 
videntur,  siquidem  hiatus  sedes  aut  in  diaeresi  quarta 
est  aut  post  tertium  trochaeum,  quibus  in  ipsis  apud 
Homerum  hiatus  syllaba  brevi  efficitur4). 

Nec  scio,  an  syllabae  longae  hiatu  correptae  ab  Ho- 
mero  repetendae  videantur,  quoniam,  si  monosyllabas 
excipias,  voces  fere  omnes,  quarum  finalis  longa  corri- 
pitur,  Graecae  sunt  originis.  Nam  ipsum  illud  gemina- 
tum  vale  ad  similitudinem  versus  e  Graeco  exemplari 
expressi  prope  accedere  observavimus5). 

Reliquum  est,  ut  quae  inter  hiatum  et  synaloephen 
intercedat  ratio  videamus.  Et  de  synaloephe  quidem 
vel  elisione  post  Lachmannum6)  et  Hauptium7),  Froeh- 


!)   Cf.Verg.Vol.IIII.  pag.  418  sq.  Q.  V.  XI.  3. 
2)  Philol.  XVI.  pag.  539  sq. 


3)  Philol.  1860.  Supplì,  ad  Verg.Aen.X.  179. 

4)  Hoffmann,  1.  e.  pag.  87:  »Sunt  autem,  quae  hiatum  possinl  ferre 
versus  regiones  tres:  caesura  trochaica  pedis  tertii,  jìnis  pedis  quarti, 
thesis  pedis  primi*. 

5)  v.  pag.  50. 

6)  In  commentario  Lucretiano,  indice,  lectt.  Beroll.,  aliis  locis. 

7)  In  observalionibus  criticis,  quaestionibus  Catullianis.  aliis  locis. 

dius  et  Lucianus  Muellerus  disputavenmt1).  Quas  hi 
constituerunt  synaloephes  leges  ita  observavimus,  ut  ad 
ea  tantum  nos  dirigeremus,  quae  a  viris  doctis  de  ver- 
sibus  dactylicis  proposita  sunt. 

Synaloephe  igitur  non  in  omnibus  versus  pedibus 
pariter  fieri  potest. 

1.  „  Monosyllaba  aut  longa  aut  media  (in  m  desi- 
nenza) aut  in  diphthongum  exeuntia  non  eliduntur  in 
brevi,  nisi  quae  sunt  indeclinabilia  aut  flexione  formata 
aliena  ab  legitimis  modulis".  Eliduntur  me,  te,  se,  mi, 
tu,  qui  singulari  numero  positura,  si,  ni,  de,  cum,  tum, 
num,  iam,  nam,  tam,  quam,  sum;  non  eliduntur  sim, 
qui  plurali  numero  positum,  do,  sto,  spe,  dem,  stem, 
rem,  spem.  Hac  igitur  cum  observatioue  monosyllaba 
longa  congruunt,  quae  et  in  arsi  et  in  thesi  hiatura  ef- 
ficiunt.  Sex  enim  huius  modi  hiatus  in  thesi,  si  adicias 
num  illud  Horatianum,  tredecim  in  arsi  exempla  sunt. 
Quo  in  numero  est  iteratum  heu  synaloephen  illud  qui- 
dem  non  magis  admittens  quam  geminatum  AI,  atque 
quae  tura  in  arsi,  tum  in  thesi  producta  est  particula 
et  praemissa  interiectione  o.  Nec  rairum,  me,  te,  num 
in  hiatu  inveniri,  quippe  quibus  antiquiores  poetae  ita 
uterentur,  ut  synaloephe  non  fieret.  Quae  reliqua  sunt 
monosyllaba,  legem  illam  confìrmant. 

2.  Synaloephen  non  admittunt  apud  dactylicos 
iambica  sequente  brevi.  Tnvenitur  autem  iambus  in 
hiatu  et  sequente  longa  et  sequente  brevi,  et  in  arsi 


*)  Cf.  L.  Muelleri  de  re  metrica  Latinorum  poelarum  praeter  Plautum 
et  Terentium.   Lipsiae  1860.   L.  UN.  pag.  283  sq. 

quidem  sequente  brevi  quattuor  in  versibus  (io  Arethusa, 
domo  ubi,  Hyla  Hyla,  pati  hymenaeos). 

His  addas  licet  pedes  longiores,  qui  in  iambos  ex- 
eunt.  In  arsi  enim  sequente  brevi  anapaestus  tribus, 
choriambus  quinque  locis  invenitur. 

3.  Spondiaca  etiam  synaloephen  fieri  non  sinunt, 
neque  sequente  brevi  praeter  exempla  pedis  primi  quae- 
dam  et  formulas  usu  receptas,  neque  sequente  acuta 
praeter  particulas  et  similia;  saepius  in  quinta  quam 
in  secunda,  tertia,  quarta  invenitur. 

Hiatus  autem  in  arsi  spondei  in  tertia  tantum  sede 
et  longa  (quater)  et  brevi  (quater)  sequente  efficiunt,  in 
thesi  semel  in  pede  primo  sequente  longa. 

Praeterea  pedes  in  spondeum  desinentes  frequen- 
tiores,  et  in  arsi  quidem  molossus,  in  tertia  (bis,  semel 
longa,  semel  brevi  sequente)  et  in  quinta  (quater,  se- 
quente longa);  epitritus  primus  in  tertia  (semel)  et 
quinta  (bis),  semper  sequente  brevi;  in  thesi  semel 
ionicus  a  minori  sequente  brevi. 

4.  Pyrrhichiaca  in  vocalem  a  exeuntia  sequente 
brevi  raro  synaloephen  exhibent;  qua  re  hiatus  „dea 
ille"  excusatur,   solum  pyrrhichii  in  hiatu  exemplum. 

Neque  vero  omnes  versus  heroici  sedes  synaloephen 
pariter  admittunt,  qua  omissa  hiatus  cum  fiat,  videa- 
mus,  num  si  illas  spectaverimus,  eadem  ei  cum  syn- 
aloephe  ratio  intercedat. 

1.  Synaloephe  facilius  initio,  quam  in  fine  versus 
fit  maximeque  eorum  verborum,  quae  etsi  ad  sequentia 
pertinent  cum  antecedentibus  sunt  coniungendae  (con- 
iunctionum  et  praepositionum).    Quo  fit,  ut  neque  con- 

iunctiones  neque  praepositiones  in  hiatu  ponantur,  utque 
longe  maxima  exemplorum  pars  posteriore  versus  parte 
contineatur  ;  tertia  enim  thesis  quartusque  pes  et  quintus 
omnino  XXXXVII  exhibent  exempla;  primus  contra  et 
secundus  pes  XXI,  quo  a  numero  si  detraxeris  exempla 
interiectionum  o,  io,  heu  et  monosyllabum  qui,  quae 
nullo  pacto  synaloephen  admittunt,  X  tantum  exempla 
habebis  reliqua. 

2.  In  pede  primo  sequente  brevi  synaloephen  fieri 
licet,  sed  raro:  hiatus  invenitur  in  arsi  novies  et  in 
thesi  quater,  octies  sequente  brevi,  praeterea  quater 
sequente  longa,  ubi  synaloephe  fieri  non  poterat. 

3.  Eorum  versuum,  qui  caesuram  habent  quae  vo- 
catur  7Tsp^t](jii^€Qric  vel  semiquinaria,  in  thesi  prima, 
in  arsi  secunda,  et  in  arsi  et  in  thesi  pedis  quarti 
synaloephe  esse  potest.  Itaque  inter  XXV  exempla, 
quae  in  thesi  prima,  vel  in  arsi  secunda,  vel  in  pede 
quarto  hiatum  exhibent,  XIIII  caesura  vacant  semiqui- 
naria, IIII  eandem  ciim  semiternaria  et  semiseptenaria 
continent.  Et  in  thesi  quidem  prima  inter  quattuor 
exempla  duo  sunt  caesurae  semiquinariae,  unum  semi- 
quinariae  cum  semiternana  et  semiseptenaria  aliis  ad 
hiatum  efficiendum  accedentibus  causis;  sed  in  thesi 
quarta  tria  tantum  exempla  sunt  caesurae  semiquina- 
riae, quorum  unum  praeterea  habet  semiternariam  et 
semiseptenariam,  et  in  arsi  secunda  ex  sex  exemplis 
duo  semiquinariam ,  unum  semiquinariam  cum  semi- 
ternaria et  semiseptenaria,  in  arsi  quarta  ex  decem  duo 
semiquinariam,  unum  semiquinariam  cum  semiternaria 
et  semiseptenaria  continent. 

4.  Crebrior  est  autem  synaloephe,  cum  caesura  est 
TQt,$ijfiifi£Qfjs  vel  semiternaria  cum  caesura,  quae  vo- 
catur  é(p&T](jii[isQ7jg  vel  semiseptenaria  ;  tum  facilior  est 
in  thesi  secunda  quam  tertia,  et  in  arsi  tertia  quam 
sexta;  libenter  ea  utuntur  in  arsi  quinta  et  in  fine 
thesis  quintae. 

In  arsi  sexta  versuum,  qui  caesuram  semiternariam 
exhibent  cum  semiseptenaria  nullus  est  hiatus  praeter 
versum  Mei  X.  215:  „Ipse  suos  gemitus  foliis  inscribit, 
et  AI  AI",  qui  illas  habet  caesuras  et  semiquinariam  ; 
cuius  rei  ea  causa  est,  quod  tantam  orationis  moram, 
quantam  hiatus  efficit,  Latini  ante  ipsum  versus  finem 
etiam  magis  quam  synaloephen  fugiebant;  neque  mirum, 
quod  in  arsi  tertia,  quae,  quia  moram  constituit,  amat 
hiatum,  in  tanta  copia  sexies  invenitur  ita,  ut  versus 
praeter  semiquinariam  et  semiternariam  et  semisepte- 
nariam  habeat  caesuram;  quae  exempla  prope  omnia 
sunt  Vergili  e  Bucolicis  repetita  eaque  in  i  desinentia, 
qui  singularis  quidam  hiatus  ordo  est.  Exemplorum 
quintae  arsis  nullum  semiternariam  habet  caesuram 
cum  semiseptenaria. 

Thesis  autem  secundae,  cum  saepe  synaloephen 
contineat,  nullus  est  hiatus  in  diaeresi  ;  duo  sunt  versus, 
qui  et  hiatum  in  thesi  trochaica  secunda  et  caesuras 
exhibent  illas,  sed  in  altero  praeterea  semiquinaria  est. 
In  thesi  tertia,  in  qua  rarior  est  synaloephe,  quattuor 
hiatus  sunt  exempla,  quorum  semiternariam  cum  semi- 
septenaria unum  habet,  et  unum  addita  semiquinaria. 
In  thesi  quinta  ex  quattuor  exemplis  unum  tantum 
utramque  ostendit  caesuram  adiuncta  praeterea  semi- 
quinaria. 

Omnino  LV  exemplorum,  quae  in  thesi  secunda, 
tertia,  quinta  et  in  arsi  secunda,  tertia,  quinta,  sexta 
inveniuntur,  semiternariam  cum  semiseptenaria  II  tan- 
tummodo,  semiquinariam  cum  semiternaria  et  semi- 
septenaria X  (tres  in  thesi,  septem  in  arsi)  continent. 

5.  Finales  longae  synaloephen  non  ferunt  nisi  intra 
primum  pedem  et  quartum  ut  careant  tamen  hae  partes 
caesura;  in  thesi  quinta  longae  aut  evitantur  aut  si 
ponuntur  synaloephe  non  fit. 

Qua  lege  causa  continetur,  cur  hiatus  in  tertia  arsi 
frequentissimus  sit;  neque  mirum  est,  quod  in  tertia 
arsi  invenitur,  accedente  caesura  semiternaria  et  semi- 
septenaria. In  quinta  thesi  hiatus  semper  finali  longa 
efficitur,  duobus  ex  quattuor  locis  in  tertia;  duo  quae 
reliqua  sunt  exempla,  anomala  sunt  („Arethusa,  io" 
et  „pruna,  honos")  et  aliis  causis  excusantur. 

6.  Asperrima  longae  in  thesi  tertia  est  synaloephe, 
hiatus  autem  ex  quattuor  duo  sunt  exempla  finali  longa. 
Idem  cum  in  thesin  secundam  cadat,  duo  hiatus  exempla 
longam  finalem  habent.  Et  cum  synaloephe  syllabae 
longae  aut  in  m  desinentis  in  thesi  prima  et  quarta, 
si  caesura  est  semiternaria  cum  semiseptenaria,  haud 
minus  aspera  visa  sit,  non  mirum,  unum  exemplum 
thesis  primae,  quod  illas  continet  caesuras  cum  semi- 
quinaria, longam  exhibere  vocalem,  et  quae  sint  huius 
generis  in  thesi  quarta  exempla  eorum  tria  finales 
longas,  unum  num  habere. 

7.  Synaloephe  crebra  est  in  semiquinaria,  si  con- 
iunctionès  praecedunt  vel  praepositiones,  id  quod  rarius 
fit  in  semiseptenaria.    Nos   autem  iam  supra  vidimus 

nec  coniunctiones  nec  praepositiones  ulla  in  versus  sede 
ita  inveniri,  ut  hiatum  efficiant. 

Sed  haec  hactenus;  satis  enim  copiose  nobis  osten- 
disse  videmur,  hiatum  praecipue  fieri  quibus  locis  syna- 
loephe  fieri  non  possit. 


dot,  e,  m- 


VITA. 


JNatus  sum  Edmundus  Hugo  Bieling  a.  h.  s. 
CIOIOCCCXLI  d.  XIX  m.  Aprilis  patre  Ioanne  Theo- 
philo,  matre  Maria  Elisabetha  e  gente  Hellgrewe, 
quibus  superstitibus  gaudeo.  Fidei  addictus  sum  evangeli- 
cae.  Primis  literarum  elementis  imbutus  gymnasii  Leuco- 
phaei  Berolinensis ,  quod  tum  rectore  Friderico  B  e  Her- 
man no,  pie  mihi  colendo,  florebat,  nunc  Bonitio  floret, 
discipulis  adscriptus  sum.  Quod  gymnasium  postquam  no- 
vem  annos  frequentavi,  ineunte  anno  CIOIOCCCLIX  matu- 
ritatis  testimonio  munitus  inter  universitatis  literariae  Bero- 
linensis cives  receptus  a  rectore  magnifico  Henrico  Dovio 
nomenque  professus  apud  Magnum,  ordinis  philosophici 
ilio  tempore  decanum,  per  octo  semestria  scholis  interfui 
doctissimorum  virorum  philologicis  Boeckhi,  Haupti, 
Muellenhofi,  philosophicis  Trendelenburgi  et  Alt- 
hausi,  historicis  Droyseni,  aestheticis  Goschi  et  Solli, 
theologicis  Twesteni,  Nidneri,  Hengstenbergi.  Se- 
minarli quoque  philologici  exercitationibus  moderantibus 
Boeckhio  etHauptio  per  semestria  aliquot  interfui,  ne- 
que  minus  philosophicis  Trendelenburgi,  historicis 
Droyseni,  archaeologicis  Gerhard i.  Seminarii  regii, 
quod  ad  recentium  linguarum  literarumque  promovendum 
studium  Berolini  institutum  Herrigi  floret  auspiciis,  per 
quattuor  semestria  sodalis  fui.    Quibus  viris  omnibus  optime 

de  me  meritis  maximam  habeo  gratiam  semperque  habebo. 
Octo  semestribus  peractis  cum  academiam  Berolinensem  re- 
liquissem,  Falkenbergam  me  contuli,  quo  in  vico  Imma- 
nuel Schmidtius  ludo  quem  vocant  Victoria  Institut 
praeest,  ut  pueros  instituendi  usu  et  exercitatione  augerer. 
Ineunte  m.  Maio  a.  CIOIOCCCLXVI  prò  facultate  docendi 
examinandum  me  obtuli  viris  Berolini  ad  hoc  officium  pu- 
blice  constitutis  eiusdemque  anni  m.  Octobre  a  G alien - 
kampio,  scholae  publicae  cui  nomen  Friedrich- Werdersche 
Gewerbeschule  rectore,  Berolinum  vocatus  sum,  ubi  cum 
per  semestre  pueros  instituissem  praeceptoris  publici  ordi- 
narli munus  in  schola  quae  vocatur  Dorotheenstaedtische 
Realschule  quaeque  Kleiberi  auspiciis  floret  ineunte  m. 
Aprili  a.  CIOIOCCCLXVII  mihi  delatum  est,  quo  in  munere 
m.  Octobre  eiusdem  anni  confirmatus  sum. 

